Baso-igel gorri - Wikipedia, entziklopedia askea.\nEspeziea Rana temporaria\nZapaburuak beltzak izaten dira eta lau edo bost asteren buruan jaiotzen dira, 4 mm ingururekin. Zapaburuek bizkarralde marroi iluna dute eta urre koloreko orbanak, beste zapaburuetatik bereizten dituena. 6-9 mm-ko luzera izaten dute hasieran eta metamorfosia burutu aurretik 46 mm-rainokoa. Sabelaldea argiagoa da eta honek ere orbanak izan ditzake. Gandor kaudala dute, gris kolorekoa eta aho-moko zabala. Isatsa, puntan bukatzen da. Badira zapaburu albinoak ere.\nBaso-igel gorri heldua igel handia da, 10 zentimetrotara heldu daitekeena, normalean 6-9 cm-koa bada ere. 22,7 gramoko pisua dute bataz beste, emeak zertxobait handiagoak izanik. Kolorazio aldakorrekoak dira eta azaleko kolorea ingurunearekin mimetizatzeko molda dezakete gainera, igel ia beltzak edo gorri-gorriak ikusi izan direlarik. Araldian gainera, arrak urdindu egiten dira eta zenbait ale albino daude, azal hori eta begi gorrikoak. Bere ezaugarrien artean aipatzekoa da begietatik besoetara duen orban iluna. Igel honen alboak eta bizkarraldea orban irregular ilunez beterik daude, askotan 'V' formako irudia osatuz lepoaren atzealdean. Orban hauek berde, gris, arre, hori edo gorrixkak izan daitezke. Beste anfibio askok ez bezala, baso-igel arruntek ez dute izaten bizkarreko erdialdean lerrorik, eta izatekotan, oso argia izaten da. Sabelalde zuri-horixka dute (emeek tonalitate laranjagoak).\nBurua luzea dute eta tinpano nabarmena. Atze-hankak nahiko motzak dira eta bost hatz palmatu dituzte, aldiz, aurreko hanketan lau hatz dituzte. Begi arreak dituzte, begi-nini horizontalekin, eta ez dute ur-azpian babesteko barne-betazalik, begiak eta tinpanoak estaltzen dituen mintz moduko bat baizik.\nDimorfismo sexuala ez da nabariegia. Emeak handiagoak izaten dira eta arrek kanturako erabiltzen dituzten zorroak emeek barnean izaten dituzte, ikusteko zailak dira eta kantu desberdina sortzen dute. Arren besoak sendoagoak dira, emeei heltzeko erabiltzen dituzte ugalketa garaian (anplexua). Gainera, araldian zehar disko itsaskorrak azaltzen dituzte, eztarrialdea zuritzen zaie eta arrei gorputza urdindu.\nNafarroako Ireber (Beruete) mendian ikusitako baso-igel gorria.\nEuropako parte handi batean topa daiteke. Iparraldeko muga Eskandinavian, Zirkulu Polar Artikoan eta Uraletan. Aldiz, ez da oso ugaria Italiako, Balkanetako eta Iberiar Penintsulako hegoaldean. Euskal Herrian, lurralde osoan zehar banatzen da, eremu mediterranearrean eta Bizkaiko kostaldean izan ezik.\nUgaltze-habitat gisa ur-masak eta korronte-ertz edo putzuak erabiltzen ditu; aintzira, urmael edo sakontasun gutxiko putzuak, aldi baterakoak barne, landaredidunak edo gabeak, eutrofikoak edo oligotrofikoak izan daitezke.\nIzaera higrofilo eta menditarra duenez, hosto erorkorreko basoetan, pagadietan, hariztietan eta baso mistoetan kokatzen da batik bat, baita larre menditarretan ere. Orbelen azpian, ur-ibilgu txikien bazterretan, enbor eta harri-pilatan, txilar edo bestelako zuhaixkatan ezkutatzea du gustuko. Espeziearen Euskal Herriko habitata bestelako eremu geografikoetakoa da, Pirinioetakoa bezalakoa kasu. Gorengo kotetatik itsas mailaraino aurki daiteke, azken inguru honetan balio ekologiko handiko itsasertzeko hainbat populazio agertzen direlarik.\nBaso-igel gorria tamaina egokiko ia edozein ornogabetaz elika daiteke, baina araldian zehar ez dute ezer jan ohi. Gustuko elikagaien artean intsektuak (bereziki euliak), oraindik oskol biguna duten barraskiloak, armiarmak, lur-zizareak, bareak eta arrak dira, baina labezomorroak ere ez dituzte baztertzen. Mingain luze eta itsaskorrak dituzte euren harrapakinak ehizatzeko. Helduak soilik ingurune lehortarrean elikatzen dira baina zapaburuak batik bat herbiboroak dira eta algak, detritua, polena, protozooak, landare txikiak eta neurri txikiagoan animalia gutxi batzuk ere jaten dituzte.\nIgel honen ugaltze-garaia nahiko aldakorra da, tenperaturaren guztiz menpekoa, baina hala ere gainontzeko anfibioak baino goiztiarragoak izan ohi dira. Negu epelak daudeneko eskualdeetan, Euskal Herriko iparraldean esaterako, urtarrilean bertan ere aurki daitezke erruteak. Arabako zonalde mediterranearrean, aldiz, otsailaren hasieran errun ditzakete arrautzak, baina ohikoena otsailaren eta martxoaren artean egitea da.\nArrak urmaelen ingurura hurbiltzen hasten dira orduan eta emeengatik lehiatzen dira, hauek kantuen bidez erakarriz. Kantu berezia dute, '...grrouk grrouk, grrouk...', urrutitik entzun daiteke, gauez zein egunez. Estaltzea gauez eta uretan gertatzen da eta 15 egunez luza daiteke hegoaldeko eskualdeetan. Anplexu axilarra dute, eta arrak emea aurreko hankekin heltzen du eta galtzarbetatik estuki hurbildu.\nEme bakoitzak 1.000 eta 2.000 arrautza inguru jartzen ditu, arre-beltz kolorekoak, jarri ahala arrak ernaldu egiten dituenak. Igel handietan 3.000 ere izan daitezke. Orduan emeak uretatik ateratzen dira, arrak bertan utzita, eme gehiagorekin ugalduko direnak. Ugaltze-eskualdeetan gainera, ar/eme ratioa 2:1 izaten da.\nUr ez oso sakonetan jartzen dituzte arrautzak, landareriari lotuta edo solte. 2 eta 3 milimetro inguru neurtzen dituzte eta 10 eta 12 milimetro bitarteko gelatinazko kapsula dute inguruan. Sakonera txikian aurki daitezkeen masa erdi-esferikoa osatzen dute. Batzuetan, gero lehortu egiten diren putzuetan ere flotatzen aurki daitezke. Zapaburuak 2-3 astetan ateratzen dira arrautzetatik.\nZapaburuek putzuen hondoko lokatzetan hondoratuta hibernatzen dute eta igel txikiak, oraindik sexualki garatu ez direnak, lurrean, harrien eta eroritako enborren azpiko leku heze eta babestuetan.\nBaso-igel gorria lehortarra da eta ugaltzeko garaian eta hibernazioan baino ez da uretara hurbiltzen, putzuetan hondoratzen da orduan. Ugaltze-sasoitik kanpo leku hezeetan bizitza bakartia darama, aintzira eta lakuetatik hurbil edo belarretan. Bere jarduera gehiena gauez eta ilunabarrean burutzen badu ere, araldian zehar egunez ere aktiboa da, orduan abesten baitu. Anfibio hauek uretan bakarrik egiten dute korroka. Helduek hibernazioa hilabeterik hotzenetan burutzen dute eta izotzen azpian 9 hilabetez manten daitezke. Uretatik kanpo hibernatzen ere ikusi dira, buztinetan, gordelekuetan... Azalaren bidez oxigenoa kontsumitzen dute, beharrezko funtzioak betetzeko adina.\nBaso-igel jauzkaria (Rana dalmatina): Baso-igel jauzkaria txikiagoa da, lirainagoa eta emeen kasuan inoiz ez 8 cm baino handiagoa. Sabelalde zuri-horixka du eta eztarrialdea eta bularraldea arrosa-argi kolorekoa, gutxitan orbanekin. Oso mutur zorrotza du eta tinpanoa begiaren tamainakoa. Atzeko hankak oso lirainak dira eta aurrerantz botatzean muturraren luzera gainditzen dute.\nPiriniotar baso-igela (Rana pyrenaica): Pirinioetan soilik aurkitzen da eta hau baino askoz txikiagoa da.\nUgaria da estai muinotar eta menditarrean eta Montsenyko (Bartzelona) populazio baten dentsitatea, harrapatze-berrarrapatze metodoen bidez zenbatetsitakoa, hektareako 820-1.333 alekoa izan zen. Euskal Herrian, itxura guztien arabera espezie hau egonkorra da; dena den, inguruko lekuetan edo kontrakoak izaten hasi diren eremuetan kokatzen diren, edota desegokiak diren eremu hauetako errute-guneak erabiltzen dituzten populazioek aleen arrarotze eta urritze prozesu bat pairatu edo pairatzen ari dira. Ingalaterran gainbehera garbia izan duela adierazi izan da.\nIgel bien besarkada\nEspezieak: Rana temporaria


Udalak Kataluiniari babesa adierazteko bi mozio onartu ditu | El Diario Vasco\nAzpeitiaUdalak Kataluiniari babesa adierazteko bi mozio onartu ditu\nUdalak Kataluiniari babesa adierazteko bi mozio onartu ditu\nE.A. AZPEITIA. Jueves, 9 noviembre 2017, 10:03\nAstearte iluntzean bildu ziren udal ordezkariak azaroko ohiko udalbatzan. Besteak beste, Kataluiniari babesa adierazteko mozioa aurkeztu zuten bi alderdiek. Eneko Etxeberria alkateak esan zuenez, bi mozioak «eduki desberdinekoak» zirenez, bozkatu zituzten biak. Onartuak izan ziren. EH Bilduk aurkeztutakok Udal Gobernuko hamar kideren eta EAJren bi zinegotziren aldeko botoekin (gainerako bost zinegotzi jeltzaleak abstenitu egin ziren). EAJk aurkeztutakoa, berriz, aho batez onartua izan zen.\nHona hemen EH Bilduk aurkeztutako mozioa: «Azpeitiko Udalak aitortza, errespetua eta afektua erakutsi nahi dizkio Kataluniako errepublikari. Exijitzen du Kataluniako herritarren borondatea errespetatzeko; behin eta berriro hautestontzietan, modu demokratikoan, adierazi dutena. Zorionak ematen dizkie Kataluniako herritarrei, gizarte eragileei, erakundeei eta alderdi politikoei. Eta modu berezian azken urteetan Giza Eskubideak, bakea, demokrazia eta askatasuna defendatuz izugarrizko ausardia eta konpromisoa erakutsi duten hautetsi guztiei. Eredu dira guretzat», diote.\n«Eskatzen du, libre uzteko berehala Generalitateko agintari legitimo diren Oriol Junqueras presidenteordea, Jordi Turull, Josep Rull, Raul Romeva, Joaquim Forn, Carles Mundo, Santi Vila, Dolors Bassa eta Meritxell Borras. Jordi Sanchezek eta Jordi Cruixartek ere kalean behar dute. Horiez gain, Carles Puigdemont lehendakariaren eta Antoni Comin, Clara Ponsati, Meritxell Serret eta Lluis Puig kontseilarien aurkako neurririk ez hartzeko ere eskatzen du. Aldarrikatzen du Estaturik gabeko nazio guztiek beren etorkizuna erabakitzeko duten eskubidea. Horregatik, eskatu nahi die euskal alderdi politikoei akordio batera iris daitezela eskubide hori legebiltzarrean eztabaidatzen ari diren autogobernu ponentzian jasotzeko. Adierazpen hau Kataluniako Generalitatera, Kataluniako Parlamentera eta Kataluniako Independentziaren aldeko udalerrien elkartera (AMI) igorriko du Udalak».\nHonakoa da EAJk aukeztutako mozioa: «Azpeitiko Udalak, Parlament-ak pasa den urriaren 27ko bilkuran, Catalunyaren burujabetasuna eta prozedura eratzaileari buruz hartutako erabakiak, errespetatzen eta laguntzen ditu. Azpeitiko Udalak, Estatuko Gobernuak, Kataluniako erakundeen ordezkaritza eta autogobernu gaitasuna mozten eta Kataluniako herriaren berezko eskubidea den hori egiletsitako karta batetan bilakatzen duen, Espainiako konstituzioaren 155. artikuluaren babesean hartutako salbuespen kontrol neurri guztiak, gaitzesten ditu. Azpeitiko Udalak adierazten du, soilik Kataluniako gizarteari eta bere berezko ordezkari instituzionalei dagokiela, euren etorkizuna erabakitzea soilik bide baketsu eta demokratikoak erabiliz».\nBullyingaren inguruko egun osoko jardunaldia egingo da hilaren 24an Kluben arteko Gipuzkoako Txapelketaren bi finaletan izango dira herriko pilotariak


Ikasturtearen amaieran eta hasieran ikastetxeek eta guraso elkarteek informazioa jasoko dute Donostiako Udaleko Euskara Zerbitzutik. Bertan azalduko da ikastetxean guraso taldeak antolatu nahi izanez gero, eman beharreko urratsak. Ikastetxearen edota gurasoen elkarteen bidez antolatuko dira taldeak, euskaltegi baten laguntzarekin.\nErritmoa ikastetxeak erabakiko du euskaltegiarekin batera: erritmo apalekoak izan daitezke, bi ordu astean adibidez; edo biziagokoak, eta ikasturte hasieran abian jarriz gero, ikasturtean bi ikastaro egiteko aukera izan daiteke. Ikastetxeetako gurasoek nahi duten bezala.\n2021ean emandako dirulaguntzak\nSortu diren taldeak, guztira: 11\nLagundutako guraso kopurua : 110\n2020an emandako dirulaguntzak\nLagundutako guraso kopurua : 97\nSortu diren taldeak, guztira: 22\nLagundutako guraso kopurua : 214\n2018an emandako dirulaguntzak\nSortu diren taldeak, guztira: 30\nLagundutako guraso kopurua : 285\nEsperientzia positiboa guraso eta aitona-amonentzat\nAzken urteetan ondoko ikastetxeetan egon dira guraso taldeak:


PIERROT LADUCHE | erritarrak | GAUR8\nAzkaindarra da. Haizeak Esnaur eta Larhun mendietatik dakartzan tronpeta doinuak berak sortuak dira, mendian aritzen baita hainbeste maite duen musika tresnarekin. Bizitzak eman dizkion gaziak tronpetarekin gozatu ditu Pierrot Laduchek. Horregatik maite du hain barruan tronpeta. Azkenaldian, trinketetako pilota partidetako itxaronaldiak tronpetaz janzten ditu.\nMendiari izena du Pierrot Laduchen etxeak, halaxe baitago, mendiari begira, Larhuni zehazki. Eta mendiak lotura zuzena dauka gure pertsonaiarekin, auzoak ere Mendixka izena du, Azkaineko muino batean dago, herrigunetik pare bat kilometrora. «Quartier honetan sortu nintzen duela 66 urte, eta hemen jarraitzen dut oraino», aitortu digu bere sorlekuaz fier. «Aitari erosi nion lur zati bat eta bertan egin genuen etxea, zurgin gisa aritua naiz lanean, lagunek eskatuta beti joaten nintzen haien etxea egiten laguntzera, eta lurra, paretak, sabaia… hemen ikusten den ia guztia nihaurren eskuekin egina da; etxe honen ondoan dago etxalde nagusia, familiakoa, eta muinoan egonik ere 1983ko uholdeak honaino iritsi ziren, helikopteroz atera gintuzten hemendik, eta beste auzo batera joan behar izan genuen egoera kalmatu arte. Denbora tarte hori kenduta, beti hemen bizi izan naiz beti».\nGaztetan mendi lasterketetan ibiltzen zen, eta orain mendira joateko beste aitzakia eder bat dauka, han egiten baititu tronpetarekin entseguak lasaitasunez. «Bertze nehor kakinarazteko beldurrik gabe». Honela, erran dezakegu haizeak Esnaur eta Larhun mendietatik dakartzan tronpeta soinuek bere sinadura daramatela. Pierrot, tronpeta jotzailea baita, tronpeta jotzetik bizi ez baina tronpeta jotzeko bizi dena bai. «Aitortuko dizut ni mundu honetan banago tronpetari esker dela, berak salbatu nau heriotzatik, bera izan dut erremediorik onena».\nHonela, musikaren doinu gozoak aparte utzi, eta bizitzak eskaini dizkion pasarte gaziak kontatzera bildu zaigu. Eskuin eskua agertzen digu lehenik, hatz lodia falta duela erakusteko. «Kanpainan ari nintzen aitari laguntzen 11 urterekin, baserrian; hodi bat konpontzen ari ginen, lurraren barnean sartu nahian, eta behiak tiraka ari ziren, oharkabean, goldeak lurra jiratzerakoan harri bat atzeman zuen eta zartatu egin zen, eta nire eria arras moztu zidala ohartu nintzen. Min handia sentitu nuen, eta aitak bere petxuaren kontra hartu ninduen, beroa eman eta oinazea arintzeko. 12 urteko arreba jolasean zebilen inguruan eta eri moztua jaso zuen lurretik, zainak oraindik mugitu egiten zirela erranaz».\nKontakizun garratzaren erdian irriñoa atera zaio, «hor partitu zen nire musikaren istorioa. Aita herriko klikaren xefa zen», lapurteraz mintzo da Pierrot. Gutxitan entzuten diren hitzak baliatzen ditu, eta bere ahoan altxor dirudite, hargatik galdegin diogu “klika” zer den. «Zuek fanfarre deitzen duzuen hori da klika, txaranga, haize eta perkusiozko musika tresnekin osatutakoa». “Tuta” eta “klerona” hitzak ere ez genituen ezagutzen, turutaren modukoak diren instrumentuak direla argitu digun arte. «Aitak, kontsolatzeko, istripu hura burutik ken nezan, klerona oparitu zidan, eta harekin orenak pasatzen hasi nintzen. Orain etxe anitz eraiki da hemen, baina garaian lurra eta behiak baino ez ziren; eta, aita, behizain ibilki zelarik, musika jotzen aritzen zen, entseguak egiten gehiago ikasteko, hobetzeko, eta hari beha, gauza bera egitea deliberatu nuen nik, horrela, 13 urterekin herriko klikan sartu nintzen».\nTronpetak salbatu zuen\nBaina zorigaitzak ez ziren hor bukatu, eta zurrun eta hotz egiten digu bere buruaz beste egiteko saiakera baten aitorpena. «Huts egin, eta ospitalean lau hilabete pasa nituen, galduta bezala nengoen, eta iluntasunean ilargia agertu zitzaidan bat-batean; tronpeta nahi nuen esku artean izan, baimena galdetu nuen, eta sordinarekin jo eta jo ibiltzen nintzen. Geroztik ez naiz gelditu, eta berriro hasteko aukera eman dit». Begietako distirarekin kontatzen digu garraztasun hori etxeko sukaldean, non supazterretik hurbil armairu txiki batean mimo handiz gordetzen dituen bere musika tresna preziatuak.\nBete-betean heldu dio orduan musikaren bidea kontatzeari. «Ez nuen solfeorik ikasi, nik dena belarriz egin dut, orain ere gustuko musika talde bat baldin badut, haren diskoa erosi, entzun, abestiak buruz ikasi, eta gero jotzen ditut». Bitxi egiten zaigu musika jotzeko manera hori, nota zehatzak jakin gabe, belarriz, doinua buruan izanda, bereziki, Pierrot tronpeta jotzaile on-ona dela badakigulako, fama handikoa inguruotan, giro sortzaile paregabea. «Kantuan aritzen naiz, eta uste dut horrek laguntzen didala ondotik musika belarriz jotzeko». Eta hor hasi zaigu Anje Duhalde eta Niko Etxartek hain ezagun egin zuten “Eperra” kantatzen, a capella, sukalde xokoan. Boz ederrekoa da Pierrot, eta kantu bat bukatu bezain laster bestea kantatzen hasi da, Salamancara estudiante bidalitakoaren doinu herrikoia entzunaraziz guri. «Azkainen bada Xaharrak talde korala, hogeita hamar bat lagunek osatzen dugu, erretretan daude denak eta ni naiz taldeko gazteena. 83 urte ditu gidari lanak egiten dituen akordeonistak. Hilabetean pare bat aldiz elkartzen gara herriko salan, batzuetan 28 eta beste batzuetan 35, oren bat pasatzen dugu kantuan, tarteka musika tresnaz lagundurik». Pierrot, Panpi Laduche pilotari eta kantari famatuaren lehengusua da, eta hark eskaintzen dituen kontzertuetan ere jotzen du tronpeta.\nBaina bere ahalez eta talentuz toki anitzetan ezaguna egin da Pierrot azken bi urteotan, trinketetako pilota partidetan tronpeta joz. Nehoiz gertatu gabeko zerbait ekarri du lau paretako pilotaleku hertsira, tradizioz jositako joko honetan ez baita ohikoa aldaketa handiegirik ikustea, eta egun, tronpeta doinua entzutea eta gazteak kantuan ikustea ohiko bilakatzeko bidean da. «Azkainen herriko festak ziren, eta oroitzen dut 2014ko abuztuaren 20a zela; ni tronpeta hartuta joan nintzen trinketera. Ohitura nuen joateko lehenagotik ere, eta beti atzematen nuen arteetan aspergarri zela denboraren joan jina, hau da, pilotariak ur xorta edateko gelditzen zirelarik, edo pausa hartzeko arnasaldiaren xerka anbientza murritz zen. Betidanik nuen kaskoan, baina ez nintzen atrebitzen, eta Azkaineko festetan lehen geldialdian doinu bat botatzeko intentzioarekin hurbildu nintzen. Sorpresaz hartua izan zen publikoa, murmurioa izan zen hastapenean, baina gustura hartu zuen jendeak. Trinketean zen Jean-Battitt De Ezkurra Esku Pilotako presidentea eta partida bukaeran zoriontzera hurbildu zitzaidan. Nirekin bi hitz izan nahi zituela esan eta hor aipatu zidan interesatua zela nik zerbait egin nezan pilota partidekin; hiru asteren buruan Sarako festak ziren eta han trinketeko lehia garrantzitsua jokatzen da beti, beraz, ea hara etortzeko zenbat galdetzen nuen eskatu zidan, nik urririk egingo nuela erran nion, pilotaren alde egiten bainuen, bihotzetik hala ateratzen zaidalako, eta gaur-gaurkoz hala jarraitzen dut, pilota partidetan dohain eskaintzen dut nire soinua».\nAzkaine, Senpere, Sara, Baiona, Garindaine, Donapaleu, Baigorri… ia trinket guztietan egona da tronpeta jotzen eta jartzen duen giroa zoragarria da. «Orain hamabortz egun izan nintzen Baigorrin, eta hunkiturik itzuli nintzen etxera, pozik, gazteak enekin batera kantuan ikusita, uros naiz… Parisera ere bi egunez joatekoa nintzen baina azken momentuan atzeratu egin dira pilota partidak, eta ahal dudan arte behintzat jotzen jarraitzeko asmoa daukat».\nOro har, biziki ezagunak dira tronpetarekin jotzen dituen kantuak; “Oi ama Euskal Herri”, “Zazpi Euskal Herriek”, “Xalbadorren heriotzean”, “Itsasoa laino dago”… abesti ezagun anitz daude bere kantu koadernoan. «Bi kaiera ditut, batean 90 abesti ditut, eta bestean ehunetik gora, haiekin ibiltzen naiz harat-honaka, doinu bat ez bada bestea eskainiz jendeari, eta beti plazer hartzeko. Onesten naute anbientza ematen dudalako, baina ez da dantza eta halakorekin lotzen dudalako jendea, kasu eman behar baita, pilota partida da inportantea, eta hura begira dezala jendeak».\nEsku zartak maite dituela aitortzen digu, Hendaiako Beltzenian 1.000 pilotazaleren aitzinean frontoi luzean aritu zen, eta «zoriontsu izan nintzen han, nik doinua eman eta jendea kantuan entzunaz, hargatik erraten dut gustura joango nintzatekeela Hegoaldeko pilota partida baten hutsarteetan aritzera».\nGiro eder baten piztailea xerkatzen duenak nekez aurkituko du Pierrot-Trompette baino prestuagorik bazterrotan. Aspaldiko kantu haren lehen hitzak ere aldatzen ari dira, jada ez da «Txomin jozak tronpeta» kantatzen, «Pierrot jozak tronpeta» baizik. •\n«Ez nuen solfeorik ikasi, nik dena belarriz egin dut. Orain ere gustuko musika talde bat baldin badut, haren diskoa erosi, entzun, abestiak buruz ikasi, eta gero jotzen ditut»\n«Trinketetan onesten naute anbientza ematen dudalako, baina ez da dantza eta halakorekin lotzen dudalako jendea, kasu eman behar baita, pilota partida da inportantea»


40. Udako Ikastaroen ekitaldia iritsi da, eta UEUk unibertsitateko ikasleei ere proposamenak bidaltzeko epea ireki die — Unibertsitatea.Net\nHemen zaude: Hasiera › Ziztu bizian › 40. Udako Ikastaroen ekitaldia iritsi da, eta UEUk unibertsitateko ikasleei ere proposamenak bidaltzeko epea ireki die\n40. Udako Ikastaroen ekitaldia iritsi da, eta UEUk unibertsitateko ikasleei ere proposamenak bidaltzeko epea ireki die\n2012/01/23 - Unibertsitatea.net\nUnibertsitateko ikasleek proposamenak bidaltzeko aukera izango dute, hau da, beraien ikerketa gaia ikastaro bihurtzeko aukera izango dute. Deialdia, beraz, proiektuak egin berri edo egiten dihardutenei eta hirugarren zikloan daudenei zuzenduta dago, bereziki.\nIkastaro proposamenak aurkezteko epea otsailaren 20a artekoa izango da, eta lanak taldeka edota banaka aurkeztu ahalko dira. Ikasleen kasuan, kalitatea akademikoa ziurtatze aldera, irakasle edota proiektu arduradunaren laguntza izatea beharrezkoa izango da.\nHona aurtengo Udako Ikastaroen ezaugarriak:\nDatak: 2012ko ekainaren 25etik uztailaren 20ra bitartean.\nTokiak: Eibar, Baiona eta Iruñean.\nIkastaroen iraupena: 10/15 ordutakoak, 2/3 egunetan ematekoak.\nJarduna: goizez soilik edo goiz eta arratsaldekoa.\nIzaera: teorikoa, teoriko+praktikoa edo praktikoa.\nAurrez aurre edo on line emateko aukera dago.\nEpea: 2012ko otsailaren 20a arte.\nBidali beharrekoa: ikastaroaren gaia, behin-behineko izenburua eta tokia.\nNora: i.iciar@ueu.org helbidera.\nProposamen guztiak aztertuko dira eta erantzun egingo da.\nAntolaketa osoa gidatua da.\nBestalde, gairen baten inguruko ikastaroa jaso nahi baduzu, edo gai interesgarriren bat proposatu nahi baduzu ongi etorria izango da zure proposamena. Baita 40. urteurrena ospatzeko ideia berritzailerik baduzu ere.


Kebenko, Uskararen aldeko elkartea: Euskararekin aldaketa dator\nEmozioa. Poza. Indarra. Euskararen alde egindako lana. Eta lan horri aitortutako esker ona. Horiek izan ziren osagai nagusiak atzo Kontseiluak Iruñeko Anaitasuna kiroldegian egindako ekitaldian. Herri gogoa irudikatu nahi izan zuen erakunde horrek Iruñean. Herritarrek, egunero, euskararen alde egiten duten lana. Haien istorioak kontatuz. Txalotuz. Eta eskertuz. Sendotzeko asmoz ere bai, Kontseiluko idazkari nagusi Paul Bilbaok nabarmendu zuenez, «lana ez baita amaitu». Aurrera egiteko aldaketa behar dela berretsi zuen Bilbaok. Baina argi utzi zuen aldaketa hori ezin dela nolanahikoa izan. «Aldaketak euskara izan behar du ardatz».\nEuskararen aldeko lana eta lan horrek jasotzen dituen erasoak irudikatu zituen atzoko ekitaldiak, musika eta dantzaren eskutik. Euskararen normalizazioa lortzeko behar diren lau zutabeak, batetik; eta euskararen legeak normalizazio horri aurre egiteko eraikitzen duen harresia, bertzetik. Dantzariak izan ziren atzo zutabeen zaindari; beltzez jantzitako pertsonaiek, berriz, harresia eraiki, eta zutabeak behera bota zituzten, behin eta berriz. Dantzariak nagusitu ziren, ordea. Harresia zen nagusi oholtzan, ekitaldiaren hasieran; bukaeran, berriz, normalizazioaren zutabeak.\nEuskalgintzako ordezkariak oholtza gainean zirela amaitu da bi ordu pasatxoko ekitaldia. Hain zuzen, lau zutabetan igo dira, eta Kontseiluko Paul Bilbaok azaldu du normalizazioaren zutabeak zirela: marko juridikoa, plangintza, baliabideak eta herri gogoa: "Herri gogoaren zutabea irudikatzen du gaur Anaitasunak. Herri gogoak sendo jarraituko du; beste zutabeak ere sendotzea da orain kontua".\nEl Consejo de Organismos Sociales del Euskera (Kontseilua) ha comprometido este sábado la "emoción, ilusión y determinación" recibidas este sábado en su convocatoria ciudadana en Pamplona para destinarlas a "impulsar el cambio" con el que pretenden conseguir poder "vivir en euskera".\nPublicado por Gardeneko elkartea en 10:22\nEtiquetas: Euskararekin aldaketa dator


Zabalik 2022-2023 ikasturteko aurre-izen ematea!! - : Euskal Herriko AEK\nZabalik 2022-2023 ikasturteko aurre-izen ematea!!\nletra tamaina letra-tamaina txikitu letra-tamaina handitu\nElementu hau baloratu\nDatorren ikasturtean, 2022/23 ikasturtean, euskara ikasten jarraitu edo euskara ikasten hasi nahi baduzue, aprobetxatu AEKren matrikulazio eskaintza berezia (AEK-ko ikasleek zein ikasle ez direnek balia dezakete aukera).\nWebgune HONETAN nahiz AEKren edozein euskaltegietan egin daiteke. Online ikastaroetan ere bai (onine ikastaroen aurrematrikula hemen)!!\nAurrematrikula ekainaren 30a baino lehen egiten dutenek honako onura hauek izango dituzte:\n- %5eko deskontua 22-23 ikasturteko matrikularen prezioan (deskontua ikasturte honetako -2021/22- prezioetan aplikatzen da).\nIzen-emateak eta informazioa: AEKren edozein euskaltegitan // 673 200 100 · 946 464 000\nAurrematrikularen prezioa (lehenengo ordainketa): 100 euro.\nOharra: Ikastaroa ez egitea erabakitzen baduzu, aurrematrikularen %100 itzuliko dizugu ikastaroa hasi baino lehen jakinaraziz gero. Behin ikastaroa hasita, matrikula itzultzeko ohiko baldintzak aplikatuko dira.\nIrakurri 14243 aldiz\tAzken aldaketak Astelehena, 16 May 2022 08:33\nAstelehena, 16 May 2022 02:11\nKategoria honetako gehiago: « Xaviren esperientzia online ikastaroan\tUdako ikastaroak: matrikulazioa »


2019ko azaroaren 15a, ostirala | Ordua Euskal Herrian 21:00:50\nAspalditik iruditu zait txalogarria Bergarako Fly Shit taldearen lana. Gogoan daukat ume moko batzuk zirela RKL, Minor Threat, Bad Brains, Bap!, Subterranean Kids eta oro har 80ko hamarkadatik aurrera hardcorearen eszenak emandako taldeen ondareari eusteko ahalegina egin zutela. Sasoi hartan musika estilo eta bizitza jarrera hori gustuko genuen belaunaldi batzuetan, baina gure bailaran, Debagoienan, apenas zegoen ildo hori jorratzen zuen talderik. Eta hor zegoen Fly Shit argi hori itzal ez zedin lanean. Bertsioak egitetik kantu propioak idazteari ekin zioten –beti euskaraz– eta taldearen izen bereko lana kaleratu zuten 2000n: hardcore klasikoa demagun, baina estudiora lehenengo aldiz sartzearen zamarekin.\nTaldeak kontzertuak egiten eta hazten jarraitu zuen, egin nahi zutena fintzen: hala, 2005ean kaleratutako Bizitza… baina nola bizi? autoekoiztutako diskoak erakutsi zuen hardcorearen irmotasunari eta jarrerari eutsiz, Fugazik aspaldi irekitako post-hardcorearen printzak ere dotoreziaz barneratuak zituztela. Ordurako taldea ez zen soilik Debagoieneko hardcorearen lekukoa, hori baino askoz gehiago zen.\nBeraien habitatean –gaztetxeetan– egindako emanaldietan ikusleak zur eta lur uzten zituzten eta ez ginen harritu Harrobia Lantzen eta Entzun-ek Arnas bakoitzeko ernetzen diskoa Euskal Herriko 2010eko onenen artean aukeratu zutenean. Eskola zaharreko hardcorearen izaera eta indarra gordetzeaz gain, bestelako estiloetara ere irekitzen ziren ziurtasun handiz.\n2012an taldearen ibilbidea azaltzen zuen 1996tik bidetxurrian dokumentala autoekoiztu zuten; eta aurten, familia lanen aurrean nolabaiteko oreka lortuz, Barneko ahotsaren bila lan luzea kaleratu dute –CDa barneratuta duen biniloan–, DDT Banaketak eta In My Heart Empire ekimenarekin elkarkidetzan.\nEsango nuke honakoan taldeak iraganean post-hardcorerantz egin zuen hurbilketatik apur bat urrundu eta joera hori arindu duela; eta horrekin batera eskola zaharreko, hastapenetako, hardcorera egin dutela berriro. Baina, hori eginda ere, argi dago taldea asko hazi dela instrumentalki eta borobilduta dutela emaitza.\nAzken lanetan bezalaxe, gizakiaren autonomia eta askatasuna dira hitzetan erreferente. Diskoari izena ematen dion Barneko ahotsaren bila kantuan, barrura begiratzeaz gain, gitarra riff oso bereizgarria duen hardcorea lantzen dute, post-hardcorearen tonua ere baduena. Isilkeria azkarragoa da, zapatillakoa deritzona. Iratzarri eta Utopia laztantzen kantuetan hardcorea eta melodia maisuki uztartzen dira. Irrati libreak piezak melodia eta erritmo aberatsak ditu, ilunagoak eta irekiagoak. Deabruekin dantzan oso jostaria da, erritmo aldaketa askotarikoa. Piramidean azkarra da, arnasa mozten duena eta post-hardcoretik ere badu, baina berrasmatuz. Nire gustukoena da. Azkenik, Desikasik bere baitan batzen ditu melodia bereizgarriak eta rocka. Hit bat.


Efektu bereziak; Jordi Sierra, Elkar, 2017\nLiburu honetako protagonista Antonio da, atletismoan oso trebea. 17 urte zituela, 1500 metro modalitatean bi marka oso garrantzitsu lortu zituen.\nAzkenaldian Antoniok ez du progresiorik izaten, ordea. Joko olinpikoetan lehiatzea izango du amets. Baina bertan lehiatzeko dena karrera batean jokoan jarriko du, eta ez du aukerarik txapelketan porrot egiteko. Berarengan progresiorik ez dutenez ikusten eta bere aurkariak azkenaldian marka oso onak egiten dituztela ikusiz entrenatzaileak dopatzeko erabiltzen den substantzia bat hartzea gomendatuko dio. Zer gertatuko da substantzia horrekin? Substantzia hartuko du txapelketa irabazteko? Edo substantzia hartu gabe txapelketa irabazteko gai izango da?\nNiri liburu hau asko gustatu zait, alde batetik ez da bat ere zaila irakurtzeko, kapitulu motzak, eta oso azkar irakurtzen da. Liburu motzak irakurtzea gustuko duenari bi aldiz pentsatu gabe liburu hau gomendatuko nioke.\nLiburuan zehar sentimendu nahasketa ugari aurki ditzakegu: poza, urduritasuna… Azkenik, asko gustatu zait izan ere kirol baten inguruan doa liburua eta errazago egin zait irakurtzeko. Beraz guztiz gomendatuko nukeen liburu bat da eta merezi duela uste dut.\nBorja Bernalte Canas


Indian Txat Gela Erregistroa Gabe - Batu India Free Chat Online\nIndian Txat Gela Erregistroa Gabe — Batu India Free Chat Online\nIndian txat gela erabiltzen da nagusiki konektatzeko talde bat bezala-zabaltasuna pertsona bakar bat plataforma. Indian Txat gela diseinatu da modu bat sustatu nahi da, sinkronoak batzarrak ezartzeko teknologia gaitu, denbora errealean online chat lagundu nahi baduzu, gozatu eta eraikitzeko lagungarria sareak online munduan. Da modu bat diseinatu, kontuan mantenduz gero beharrak online munduan eta gehiago gaitzen batekin elkarrizketan jende anitz batean joan ez bezala, berehalako mezularitza, non bat komunikazioa gertatzen da. Gainera, ematen dizu boterea partekatzeko irudiak berehalako botoi bat sakatu. Behar da, gainera, kontuan izan, nahiz eta jende askok izango konektatuta chat on India mundu osoko, hala ere, denek partekatzen interes komun bat. Web gehiago estaltzen asko gai horrek gure audientzia gozatzen du, eta interesak askotarikoak. Erabiliz chat India, izan ahal izango duzu atseden ziurtaturik aberatsa letra-tipoak eta testu oinarritutako mezu bat sortzeko lagunduko dizu aparteko nortasuna online munduan. Sentitzen free bidez joan, hainbat atal Indian chat atal catering beharrak desberdinak gizabanako. Telomeric zen lehen online chat gela inoiz sortu eta zein jasan erabiltzaile multzo bat aukera berriak. Hau chat tresna gisa diseinatu zen, hasieran, David Woolley eta Doug gainean Marroia Platon-Sistemak Illinois Unibertsitatean. Nahiz eta asko eskaintzen kanalak, izan zuen mugarik, eta ezin izan da konektatu bakarrik pertsona online kanal bakoitzeko. Erabiltzaile idatzitako bakoitza eta pertsonaia agertu pantailak eta, beraz, txat gelak, irabazi askoz protagonismo erabiltzaileen artean. CB Simulator bat kaleratu eskainitako web zerbitzu hasieran ‘s eta egin zen zabalduena popular artean, publiko orokorrari. Nahiz eta txat-gelak sortu dira soilik helburua Sormena, aisialdi eta interes partekatzea, arreta hartu behar dira honako zenbait kautelazko neurriak eta horrek lagunduko dizu duzu bat izatea online esperientzia, leun bat tarta oinez. Batzuk kautelazko neurriak, zein dira zuzendutako laguntza gure erabiltzaile bat mantentzeko online lasaitasuna, nabarmentzen dira jarraian: galdera Bat, eta horrek gutako askok uste, oraindik ez gutako askok pentsatzen duten ekintzak hartu behar. Besterik gabe, denek bezala, Indian chat, gainera, helburu bera mantendu da garbi nahi ez diren edukiak. Hala ere, garbitasuna ez da bat-denbora lan, baizik bat da, ohiko prozesua. Gure irakurle eta erabiltzaileek ere lagundu bidean garbitasuna gune berri akatsak, spam eta edozein txarrak eduki ahal izango dute, beharrezko jotzen eta espero dute azkar bat arreta. Elkarrekin mantendu ahal izango dugu, eta bat egin online seguru giro guztiontzat. Lo itsatsita gunean, orduan sortu sorpresa atsegina bere komunitateko kide gisa token bat estimua beren ekarpen baliotsua. Besterik gabe, lerro bat, uste DUZU egiten dugu, eta bat sortu nahi dugu lur izugarria aukera dugu, non klik egin dezakezu eta hitz geure burua adierazteko hitzen bitartez. Izango da, negozio berriak garatzea, adiskidetasun edo garnering ideia berriak.\nGure irakurle eta kide maite gurekin, eta bai, joan gara mila asko maite horiek atzera eta hau egiten digu, oso berezia da beste batzuen aldean. Ari gara ero baita sutsua buruzko ideia berriak. Etorri gara ideia ezberdinak egingo dugu, izan ere, hainbat online lehiaketetan taula zehar.\nEz dugu esango da, besterik Iceberg Punta? Denbora izatea ez ezagutzera hau edonork. Beraz, zer egiten duzun bakarra eta berezia. Harrapatzeko gurekin batera Indian Chat plataforma berehala, eta utzi gurekin berriketan gure bihotzetan


Chitral-etik berriz ere | Buelta sustraietara\n← Chitral (Pakistan)\nBakarrik berriz ere →\nAtseden pixka bat hartzera joan ginen Kalash Valley-ra, gainera\naldapa batzuk igo eta aklimatazioa ere egin behar genuenez,\ntoki lasai honetara joatea erabaki genuen.\nBete betean asmatu genuela esan behar det. Tokia ezin hobea, mendiak\nbuelta osoan, erreka, eta jendea batez ere ezin hobea. Musulmanak ez diren\npertsona batzuk bizi dira. Greziako Alejandro el Grande-ren jatorrikoak direla diote. Ni baino azala txurigoa dutenak, eta janzkera ikusita txundituta gelditzen zara. Emakumeak eskua ematen dizute lasai ederrean, eta hau, Pakistanen bi hilabete pasa ondoren ikustea ezuste handia izan zen. Umeak kalean ikusten dira jolasten, eta zaharrak, gizon emakumeak lasai hitzegiten askatasun handiz. Askatasun hau ikusi nuenean, faltan botatzen nuela konturatu nintzen.\nEz dute telebistarik, beraz bizitza osoa kalean egiten dute, hori suposatzen duenarekin. Gainera negua pasa berri dute, eta eguzkitan jartzen dira izpien berotasuna sentitzeko. Baino gehien txunditu nauena zera da, ez dute egutegirik, ez dutelako ordularirik erabiltzen. Ez dakite asteko ze egun den, ze ordu ere ez, eta jndeari galdetuta, ez dakite zenbat urte dituzten ere.\nBatek 22 eta 29 urte tartean edukiko zituela uste zuela esan zidan lasai ederrean!!!! Ez dute urte betetzea ospatzen. Ez alda zoragarria?\n4 egun aklimatazio pixka bat egiten pasa ondoren eta batez ere alperrana egiten ibili ostean, beste Bailara batera joatea erabaki genuen, Rumbur bailarara. Aspaldi astakeri bat egin ez eta identitatea galtzen ari nintzala konturatu eta gero, gaur zen eguna. Korrika ibili eta gero txirrinda hartu nuen beste bailarara joateko eta aldapa bat igotzen ari ginela zaintiatu “ttiki” bat somatu nuen bizkarrean. Aurrera segi eta arratsaldea mina pixka batekin pasa ondoren ohera joan ginen. Gau erdian jeikitzen naiz ezin arnasa hartu!!!!\neman zidan zaintiratu madarikatu horrek kriston mina ematen zidan, ez bakarrik bizkarrean, baita auspoan ere. Arnasa hartzen nuen bakoitzean kriston oinazea sentitzen nuen, eta ez minik hartzeko, biriken ehuneko 10 besterik ez nituen puztu edo erabili behar. Eta horrela bi egun. Ezin ohetik ia mugitu, 145 urteko zahar bat ematen nuen. Eskerrak Laurari, goiz eta gau masai bat ematen zidala!!!! Hirugarren egunerako nahiko ondo nengoen, eta laugarrenean txirrindak hartu eta berriz hona, Chitral-era etorri ginen.\nHori bai, gau horretan susto ederra hartu eta gero. Gaueko ez dakit zein ordutan ohea lehendabizi, gero mahaia eta azkanik etxetxo osoa mugitzen zela konturatu ginen. Laurari begiratzen diot eta “ostia que es un terremoto” Bost segundu geroago geratu zen arte, eta zazpi segundu geroago berriz lo hartu genuen arte. Hurrengo goizean hotelekoarekin komentatu genuen, pixka bat mugitu zela eta gaur, internetera konektatu eta Chinaren hego-mendebaldean kriston terremotoa egon dela. Hemendik Karakorum zeharkatu eta juxtu beste aldean!!!! Txinatarrak Budistak direnez, suposatzen det orain konturatzen hasiko direla KARMA-ren esanahiaz, batez ere Tibeten egiten ari direnarengatik.\nEta bukatzeko, txirrindan honuntz gentozela, pista extu batetik beheraka, Laurak kriston ostia hartu zuen. Hala ere ez zuen mina gehiegirik hartu eta herriraino inongo arazorik gabe iritsi ginen. Hala ere hoztu zenean belauneko minez jarri eta gaur goizean belauna handituta duela eta ibiltzen mina dexente hartzen duela konturatu da. Beno, atseden gahiago!!!!!!\nGauza batetaz konturatu naiz, Bakarrik zaudenean egun batzuengatik geldik egon behar dezu edo mantsogo joan behar dezu, baino beste batekin zoazenean, egun horiek biderkati egiten dira, 2, 3 edo lau aldiz egun gehiago ezer egin gabe pasiaz. Horrela da eta gu aukeratu degunez, ezin kejatu!!!!


Tratamendu limitazioa eskubidea – EHKOlektiboa\nTratamendu limitazioa eskubidea\nJaun/Andrea, adin nagusia, helbidea\n, Herria Herrialdea K.P.\nErkidego autonomia NAN , idatzi honen bitartez TratamenduLimitazio Eskubidea gauzatzen dut, 2016ko Apirilak 16an onatutako 2016/679 Datu Babesaren Erreglamendu Orokorrak bere III. Sailean, 15. atalean ezartzen duena aintzat hartuz, eta honen ondorioz\nTratamendu limitazio eskubidea dohainik (gehiegizko eskaerak edo zailtasun handikoak direnean, arduradunak kanon bat kobra dezake) eskuratzea gehienez hilabeteko epean (eskaera bereziki konplexuak direnean bi hilabete gehiago luza daiteke) eskaera hau jasotzen denetik, ez daitezela aplika nere datu pertsonalak hautatutako tratamenduan eta idatziz bidaltzea, gailu elektronikoen bitartez aukera dagoenean. Informazioa goian agertzen den helbidera bidali tratamendu limitazioa eskubidea onartu eta hurrengo 10 egunetan.\nEskubide honek datuen tratamendua limitatzea honoko kasuetan baimentzen du:\n-Datuak inpugnatzeko aukera, arduradunak datuak berrikusten dituen bitartean.\n– Interesdunak oposizio eskubidea gauzatu duenean, egiaztatze prozesuak argudio legitimoak interesdunari\nedo arduradunari ematen dizkion bitartean.\nArduradunari datuak mantentzeko eskaera:\n– Datuen tratamentua legez kanpo denean, interesatuak datuak ezabatu beharrean, limitatzea eska dezake. -Arduradunak datuak behar ez dituenean eta interesdunak erreklamaziorako datu pertsonalak behar dituenean.\nTratamendua bitarteko elktronikoetatik eta baimenean edo kontratu batean oinarritzen denean bakarrik egikaritu daiteke eskubide hau.


Vikidia - Wikipedia, entziklopedia askea.\nVikidia Frantzian sortutako wiki entziklopedia-proiektu bat da, 8 eta 13 urte bitarteko umeentzat pentsatua, baina ez bakarrik irakurle edo erabiltzaileak izateko, baita parte hartzaile eta artikulugileak izateko ere. Webgune hau ez dago Wikipedia bultzatzen duen Wikimedia Fundazioarekin loturik. Jatorrizko Vikidia proiektua 2006ko azaroan jarri zen martxan.\nEuskarazko Vikidiaren bertsioa, Txikipediaren oinarria izan zen.\n2 Norentzat da Vikidia?\n3 Nork egiten du Vikidia?\nVikidia proiektua Wikipedia Junior izeneko wiki entziklopedia bat sortzeko asmoan du jatorria. Frantsesezko Wikipedia Junior horretan, Wikipediako artikulu bilduma bat hartu eta umeentzako CD-ROM batean argitaratu nahi zen. Azkar ikusi zen, ordea, artikuluak adin-tarte horretarako egokiak eta baliagarriak izango baziren, moldaketa dezentekoak egin beharko zirela, bai artikuluen luze-laburrari dagokionez, baita erabilitako hizkuntza-mailari dagokionez ere. Gainera, bultzatzaileek garbi zuten umeen beraien partaidetza ere interesgarria izango zela; hau da, umeek aukera izan behar zutela artikuluak egiteko ere, ez bakarrik irakurtzeko. Hori, irakasleen laguntzarekin errazagoa izango zela pentsatu zen, eskolako lan edo jarduera osagarri modura. Horregatik guztiagatik, aparteko wiki bat egitea erabaki zen.\nVikidia umeentzat da eta umeek ere idatz dezaketen entziklopedia bat da. Wikipediak duen funtzionamendu berbera du, arau berberak eta antolaketa berbera.\nArtikuluak idatzi nahi dituztenek argi eduki behar dute 8 eta 13 urte bitarteko umeen euskara eta ulermen mailara egokitutako testuak nahi ditugula. Horrek ez du esan nahi beste edonork erabili ezin duenik Vikidia gai bati buruzko azalpen sinple bat eskuratzeko. Vikidiako artikulu bat oso lagungarria izan daiteke, euskarazko wikipediako artikulua luzeegia edo zailegia bada.\nNornahik har dezake parte Vikidia eraikitzeko lanetan, baina arauak errespetatuz beti ere. Horretarako, beharrezkoa da kontua irekitzea. Hasieratik bertatik, bultzatzaileek asmo garbia erakutsi dute eskola-komunitatearen partaidetza bilatzeko, eta, horregatik, gure eskoletako ikasle eta irakasleei dei egiten diegu proiektu hau handitzen eta hobetzen laguntzeko, artikuluak idatziz, osatuz, zuzenduz eta, beti ere, hobetuz. Izan ere, Vikidian ez dago kontu desberdinik partaideen adinaren arabera: kontua irekitzean, adina ez da eskatu ere egiten!\nFrantsesezko Vikidia bultzatu dutenak Wikipediako kolaboratzaileak ziren lehendik ere, baina, orain, izena emanda dauden gehienak eskola-ume gazteak dira.


Uribarri Ganboako urtegia | Grav\nArabako Lautadan aurkituko duzu Euskal Herriko urtegirik handiena, Zadorra ibaiko urak biltzen dituena. Bioaniztasun-eremu horretan kexu ugari, ibaiertzeko landaredia, soroak eta biztanle gune txikiak daude.\nUrtegi honek hainbat hiri hornitzen ditu, Gasteiz eta Bilbo esaterako. Aisialdirako gune ere bada, urtegiko parkeetan aire libreko egun batez gozatu nahi dutenentzat edo bandera urdina duten barnealdeko hiru hondartzetako batean bainatu nahi dutenentzat (Landa, Garaio 1 eta Garaio 2).\nDeskubritu ezazu kokapena Uribarri Ganboan


192. zk., 2019ko urriaren 9a, asteazkena\nPDF (253 KB - 4 orri.)\nGobernu Kontseiluak 2019ko urriaren 1ean onartu duen erabakiaren bitartez, onartzen dira desgaitasun intelektuala duten pertsonak Euskal Autonomia Erkidegoko Administrazio Orokorreko eta bere erakunde autonomoetako enplegu publikora iristeko jardunbideak. Horrenbestez, behar duen publikotasuna emateko, hau\nArtikulu bakarra.- Euskal Herriko Agintaritzaren Aldizkarian argitaratzea Erabaki honen testua: desgaitasun intelektuala duten pertsonak Euskal Autonomia Erkidegoko Administrazio Orokorreko eta bere erakunde autonomoetako enplegu publikora iristeko jardunbideak. Honen eranskinean dago jasota erabaki hori.\nVitoria-Gasteiz, 2019ko urriaren 1a.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN URRIAREN 1EKO 89/2019 EBAZPENARENA.\nGobernu Kontseiluaren Erabakia, urriaren 1ekoa, zeinaren bitartez onartu egiten baita desgaitasun intelektuala duten pertsonak Euskal Autonomia Erkidegoko Administrazio Orokorreko eta bere erakunde autonomoetako enplegu publikora iristeko jardunbideak.\nDesgaitasunen bat duten pertsonek lanerako eskubidea dute, tratu-berdintasunaren eta diskriminaziorik ezaren printzipioen aplikazioa bermatzen duten baldintzetan. Ildo horretan, azaroaren 29ko 1/2013 Legegintzako Errege Dekretuak (zeinaren bitartez onartu egiten baita desgaitasunen bat duten pertsonen eskubideei eta haien gizarteratzeari buruzko Lege Orokorraren Testu Bategina) helburu hauek dauzka: aukera- eta tratu-berdintasunerako eskubidea bermatzea, eta desgaitasunen bat duten pertsonek beren eskubideak egiaz eta eraginkortasunez baliatzea, gainerako herritarren baldintza berdinetan; eta hori, besteak beste, enplegura iristeko moduak sustatuz. Horren arabera, eta desgaitasunen bat duten pertsonen laneratzeari eta enpleguari dagokionez, eskumena duten administrazio publikoei dagokie pertsona horien enplegu-aukerak eta garapen profesionala sustatzea lan-merkatuan, ohiko enpleguaren bitartez, enpresetan eta administrazio publikoetan, eta, enplegu publikoaren esparruan, arlo hori erregulatzen duen araudiak ezarritakoaren arabera jokatuz.\nProposamen hau Sail honek enplegu publikorako sustatu zituen politiken barruan sartzen da, eta, zehazki, Euskal Autonomia Erkidegoko Administrazio Orokorraren eta bere erakunde autonomoen barruan. Horretarako, langile publikoen eta antolakuntza-egituraren egoeraren diagnostikoa egin zen, eta halaxe geratu zen jasota Gobernu Kontseiluaren 2015eko abenduaren 1eko Erabaki bidez onartutako Enplegu Planean.\nOndoren, 2017-2020rako Enplegu Plan Estrategikoa onartu zen, eta 2017-2020ko XI. Legegintzaldirako Gobernuaren plan estrategikoen zerrendan sartu zen. Plan hori Gobernu Kontseiluaren 2017ko azaroaren 28ko Erabaki bidez onartu zen, eta enpleguaren arloko ekimen publikoak sustatzeko oinarrizko tresna da, non, lehentasunez, 2020ko Enplegurako Euskal Estrategiaren (2020 EEE) diagnostikoan antzemandako ahultasunei erantzun nahi baitzaie; besteak beste, desgaitasunen bat duten pertsonen egoeraren arloan.\nBi dokumentuetan, kolektibo horren laneratzea ahalbidetzeko ekintzak garatu beharra jasotzen da, eta, sektore pribatura bideratuta dauden arren, enplegu publikoan ere aplika daitezke. Izan ere, era berean, funtzio publikoaren araudiak enplegu publikora iristeko neurriak aurreikusten ditu berariaz, desgaitasunen bat duten pertsonei dagokienez.\nAdministrazio publikoen esparruan, urriaren 30eko 5/2015 Legegintzako Errege Dekretuak, Enplegatu Publikoaren Oinarrizko Estatutuaren Legearen testu bategina onartzen duenak, desgaitasunen bat duten pertsonak enplegu publikora iristeari buruzko zenbait aurreikuspen ezartzen ditu 59. artikuluan.\nLehenengo eta behin, enplegu publikoko eskaintzetan, hutsik dauden lanpostuen ehuneko zazpiko kupoa, gutxienez, desgaitasunen bat duten pertsonen artean betetzeko erreserbatzea, modu progresiboan Administrazio Publiko bakoitzeko langile guztien ehuneko bira iritsi arte. Gutxieneko ehuneko zazpi hori erreserbatzeko orduan, eskainitako plazen ehuneko bi, gutxienez, desgaitasun intelektuala egiaztatzen duten pertsonek beteko dituzte.\nBigarrenik, hautaketa-prozesuan denborak eta bitartekoak arrazoizkoa den eran moldatzea eta egokitzea, eta, behin prozesu hori gaindituta, dagokion lanpostua desgaitasuna duen pertsonaren beharrizanei egokitzea.\nEusko Jaurlaritzak desgaitasun intelektuala duten pertsonak laneratzeko jardunbide zehatzak eduki nahi ditu Euskal Autonomia Erkidegoko Administrazio Orokorraren eta bere erakunde autonomoen esparruan, lanerako eskubidea modu erreal eta efektiboan gauzatuko dela bermatzeko. Marko horretan, era berean, enplegu publikora benetan iristeko aukera emango duten ekintzak planteatu behar dira, araudiak erreserbatzen dituen plazei dagokienez.\nIldo horretan, Gobernantza Publiko eta Autogobernu Sailak, Funtzio Publikoaren Sailburuordetzaren bitartez, lantalde bat jarri zuen abian, informazioa biltzeko eta estrategia bat diseinatzeko asmoz, modu horretan aurreikuspenak betetzeko eta Administrazio honetan desgaitasunen bat duten pertsonen % 2ra iritsi ahal izateko.\nDesgaitasun intelektuala duten pertsonak enplegu publikora iritsiko direla ahalbidetzeko neurriak ez dira soilik hautaketa-prozesuen kudeaketara bideratu behar, baizik eta beste ekintza osagarri batzuetara ere. Alde batetik, hautaketa-prozesuaren aurretik, kolektibo horren profilerako egokiak diren lanpostuak identifikatuko dira; eta, behin hautaketa eginda, postuari babesa eta jarraipena eman behar zaizkio. Bestetik, hautaketa-prozesuak desgaitasun intelektuala duten pertsonen beharrizan zehatzetara egokitu behar dira, bai lan-eskaintza publikoetatik eratorritako prozesuak badira, eta bai aldi baterako beharrizanak asetzeko lan-poltsak badira.\nAkordio honetan aurreikusitako neurriak desgaitasun intelektuala duten pertsonen kolektiboari daude zehazki bideratuta. Ondorio horietarako, izaera hori izango dute ehuneko 33ko edo gehiagoko desgaitasun intelektuala duten pertsonek, eskumena duten organoek hala aitortuta, eta azaroaren 29ko 1/2013 Legegintzako Errege Dekretuak ezarritakoaren arabera.\nAdministrazio honetako organo egokiek garatu beharko dituzte Akordio honetan aurreikusitakoa betetzeko ekintzak, eta, horretarako, beharrezkoak diren giza baliabideak eta baliabide ekonomikoak bideratu beharko dira.\nGobernantza Publiko eta Autogobernuko sailburuaren proposamenez, Jaurlaritzari buruzko ekainaren 30eko 7/1981 Legearen 18.l) artikulua betez, erabaki hau hartu du Gobernu Kontseiluak:\n«Lehenengoa.- Desgaitasun intelektuala duten pertsonak Euskal Autonomia Erkidegoko Administrazio Orokorreko eta bere erakunde autonomoetako enplegu publikora sartzeko jardunbideak onartzea:\n1.- Kolektibo horiekin lan egiten duten elkarteekin lankidetzan aritzea planaren fase bakoitzean, desgaitasun intelektuala duten pertsonak enplegu publikora sartzeko eta pertsona horien laneratzea ahalbidetzeko Euskal Autonomia Erkidegoko Administrazio Orokorrean eta bere erakunde autonomoetan.\n2.- Kolektibo horren profilerako egokiak diren lanpostuak aztertzea: egin beharreko lanak, lan-ingurua, postura egokitu eta doitu beharra, eta laguntza emateko prestakuntza.\n3.- Soilik kolektibo horri dagozkion lanpostuak sortzea, Lanpostuen Zerrenda aldatuta.\n4.- Kolektibo horren beharrizan zehatzetara egokitutako hautaketa-prozesuak diseinatzea.\n5.- Lanpostuak aldi baterako betetzeko lan-poltsaren deialdia egitea.\n6.- Lanpostuetara joango diren pertsonak hasieran egokitzeko fasea diseinatzea (prestakuntza, laguntza edo tutorizazioa).\n7.- Lan-poltsak erregulatzen dituen araudia egokitzea.\n8.- Lan-eskaintza publikoa eta hautaketa-prozesuen deialdia, lanpostuak behin betiko betetzeko.\nBigarrena.- Gobernantza Publiko eta Autogobernu Sailari eskatzea antolakuntza-egituraren diseinua, jardunbideak garatzeko behar diren giza baliabideen eta baliabide material zein ekonomikoen esleipenarekin batera.\nAZKEN XEDAPENETAKO LEHENENGOA.\nEbazpen hau Euskal Herriko Agintaritzaren Aldizkarian argitara dadila agintzea.\nAZKEN XEDAPENETAKO BIGARRENA.\nEuskal Herriko Agintaritzaren Aldizkarian argitaratu eta hurrengo egunetik aurrera izango du eragina Erabaki honek».


Sexua motel – Kaixomaitia.eus | Bloga |Saltsa badago!\n– Aldatu egin behar dugu sexuan.\nHori esanez joan nintzaizun aurrekoan, urdaiazpiko xerra bat ahora zeneramanean. Haurrak oheratuak genituen eta zuretzat patxada unea zen hori. Arreta jarriko zenidala ziur nintzen. Xerra eskutan eta lerdea ezpain ertzetik behera zerizula, begiak ziplo irekirik begiratu ninduzun. “Zer esan nahi didazu, maitea?” galdetu zenidan handik gutxira.\nDenbora neraman hori azaleratu nahian, aldatu beharra genuela, baina aldaketa norantz egin behar genuen igarri ezinik ezin niezazukeen besterik aipatu eta estoikoki itxaron nion barrutik etor lekidakeen erantzunari. Ezin nuen hitzetan jarri erraietan nekarren kezka edo intuizioa, gure arteko sexuak ez zuela ez gatzik ez piperrik jada eta alda zitekeela. Edo alda genezakeela. Orgasmora heltzen ginen biak, elkar zainduz eta entzunez, baina… eta? Gogaituta ninduen gure betiko martxak, beti betikoa egiteak. Ez dakit. Zinera irrikaz eta konpainia onean joan eta beti pelikula aspergarriekin topo egingo bagenu bezala zen gure arteko sexua: modu honetan deskribatu ahal izan nioenean nire buruari hasi nintzaion erantzunari zirrikitu egiten.\nElkar maite genuela, hori argi nuen. Zuk ere bai, baina beste era batera gozatu nahi nuen sexuaz. Beste molderik egon behar zuen, beste biderik egon behar zuen. – Sexua, motel! – esan nizun zakarki.\nZuk urdaiazpikoa zintzurretik behera zenuen dagoeneko.\n– Bai, laztana, hori ulertu dut. Baina ulertu ez dudana zer esan nahi didazun da.\n– Zuk gozatzen duzu?\n– Bai – erantzun zenidan sorbaldak jasoz – zerbait oker dago? Zuk ez?\n– Bai eta ez. Aspertua nago.\n– Baina kamasutra liburua erosi genuen… – ekin zenion zure ideiari.\n– Bai, zu zeundelako gogaitua. Beste era batera egin nahiko nuke nik. Utziko? – moztu nizun zure arrazoibidea.\n– Bai, ondo. Ni prest, zu hobeto izango bazara – esan zenidan oraindik ere jokoz kanpo, atsegina ematearren nik uste.\n– Xxxxxx – ezpainetan hatza jarri nizun, isiltasunari eta gure gorputzeko sentsazioei entzuteko. Hori desio nuen, nire gorputzari entzun eta nire azalarekin konektatu.\nZure parean eseri nintzen eta krema jartzen hasi nintzaizun aurpegian zehar. Sudurrean, masailetan, kopetan, kokotsean… poliki eta zure azala sentituz. Zuk begiak itxi zenituen lasaitasun oparoan sartu zinelako. Belarri gingilean jarri nizun eta hortik garondoan, nire hatzak gozoki mugituz. Gozatzen hasi zinen, garondoan masajeak egin ahala. Begiak ireki eta eskuak mugitu zenituen nire aurpegia zurerantz gerturatzeko, musukatzeko, baina nik maitekiro jarri nizkizun berriz ere izter alboetan. “Gaur, niri utzi” agindu nizun. “Baina…” kexatu zinen eta nik nire ezpainekin isildu zintudan, baina musurik eman gabe, hor eutsi nituen, eskuak garondoan gora behera mugitu ahala. Musu eman nizun masailetan, kopetan, kokotsean eta ezpainetan. Hamar musu txiki abiada bizian eta arnasa estutzeko musu luze bat, horrela hirutan. Nikia kendu nizun eta nik nire blusa. Italiar lentzeria nuen barruan. Hori ikusi zenuen eta irribarre egin zenidan, “zein polita zauden”. Eskuak hartu nizkizun eta nire bularretakoen bordatuan barrena pasa nizkizun hatz erakusleak, nire bularraldeari bira osoa emanez. Arnasa moztu zitzaidan espero gabe, horren gauza xumearekin. Lekuz aldatzeko garaia iritsi zitzaidan.\n– Zatoz – eskutik eztiki heldu eta gelara eraman zintudan. Haurren zurrunga erritmikoak lo zerraldoan zeudela eman zigun jakitera. Guretzat zen gaua.\n– Galtzak kendu… tet, tet,baina galtzontzilorik ez. Gaur barne arropa soinean jolastuko gara.\nHarrituta begiratu zenidan, “bale” esan zenuen bakarrik.\nOhera bota zintudan eta ni zure gainean belauniko jarri nintzen. Belaunak okertu zenituen besaulki eran erosoago izan nendin. Eskertu egin nizun. Zure zintzurretik bularrean behera astiro laztantzeari ekin nion nire hatzekin, zilbor azpialdera helduz. Behin, birritan, hirutan… Hainbatgarren aldian titiburutan gelditu nituen laztanak, borobilak eginez. Esku ahurrarekin behealdetik goraldera mugitu nizun inguru osoa, titiburua hatzekin arinki joz. Makurtu eta miazkatu egin nizkizun titiburuok, mingainarekin goxoki dastatuz. Hurrupatuz hasi nintzen ondoren, haur jaio berriek nirekin egindako eran, baina askoz ere samurrago. Titiak tenkatu egin zitzaizkizun eta oharkabean gerria gora jaso zenuen. Ainuri txiki bat askatu zenuen. Ondo egiten ari nintzenaren seinale. Berriz ere eskuaren atzealdea pasa nuen zure zintzurretik pubiseraino. Galtzontziloa pixka bat jaitsi eta fereka bigun batzuk egin nizkizun pubisaren alde horretan. Nire ipurmasailean zure zakila puzten hasia zela nabaritzen hasia nintzen eta eskuak ipurdian jarri nizkizun, zure gerrialde osoa niregana presionatuz, gehiago sentitzearren.\n– Utziko zenidake? Ukitu nahi zaitut -esan zenidan. Irribarre egin nizun, baimena emanez. Gerritik heldu eta ni jarri ninduzun ohean ahozkora eta zu gainean. Sorbalda bietatik heldu eta bi eskuekin nire saihets-hezurrak bildu zenituen gora beheranzko masajean. Ilea astindu zenidan eta muxu beroa eman burua prestuki makurtuz. Lentzeriaren bordatuak zeharkatu zenituen eta espero gabe, nire bularrak estutzen hasi zinen, gozoki. Kanpoaldetik erdira, gero behetik gora eta nire titiburuetan azkenik. Arnasestuka hasi nintzen, gorputz osoa mugitzen eta ipurmasailak heldu nizkizun.\n– Xuuux -ezezkoa esan zenidan- motel.\nNire gainean maitekiro etzan eta besarkatu egin ninduzun. Lepoan hasi zintzaizkidan musuka, sabelaldean eta ezpainetan azkenik. Musuka ari ginela nire aluan jarri zenuen eskua eta igurzten hasi eta orduan nik eskatu nizun arinago joateko: hatzak klitoriaren gainera eraman nahi izan nizkizun nire esku batekin, baina zuk maitekiro heldu zenidan eskua eta ohearen aurka jarri zenidan eskuak. Zer ez nuke emango orduan bertan nire barruan senti zintzadan! Nire irrika sentitu zenuen eta nire gainetik kendu eta nire alboan etzan zinen.\n– Jar zaitez nire gainean berriz. Ondo bukatuko dugu biok. Beno, hori uste dut.\nJaramon egin nizun. Zakila sendo zenuen zure gainean jarri nintzenerako.\n– Sentitzeko behar duzun angelua bilatu eta igurtz zaitez nire aurka. Ea gozatzea lortzen dugun.\nGogoa neukan! Nolakoa gainera. Hasi nintzen nire alua zure genitalen aurka, baina ahulegia zen intentsitatea. Jaiki eta bi galtzerdi pare hartu eta galtzontzilo barruan sartu nizkizun. Horrela bai, puntu egokia zen nik ere sentsazioekin goza nezan. Igurtzi eta igurtzi eta biak hasi ginen aieneka. Nik erritmo arinagoa hartu nuen eta klimaxera heltzear nintzela, “itxoin” esan zenidan. Gelditu egin nintzen, ikaratuta, ea mindu egin ote zintudan. Baina, ez, ez zen hori. “Orain ez duzu hau beharko” esan zenidan, bi galtzerdi pareak galtzontzilo paretik ateraz. Bolumen ederra zuten zure barrabilek eta zakilak. “Noiztik ez dute horrelako bolumenik izan?” galdetu nizun. “Nik ere ez dakit” erantzun zenidan apalki, “baina emaiozu” erregutu zenidan. Igurzteari eman nintzaion, eskuak eta belaunak ohean edukirik. Zuk nire ipurmasailak heldu zenituen, nik ere presio handiagoa egin nezan zure aurka. Arnasa tenkatzen joan zitzaigun, niri bereziki eta halako batean gorputz osoan sentitu nuen zirrara. “Gustura zaude?” galdetu zenidan eta nik baietz egin nizun buruarekin. “Nik nire kasa amaituko dut orduan” esan zenidan eta nik “nire aurrean” eskatu nizun. Irribarre egin zenuen, “ados” esanez, “aspaldian ez didazu zure aurrean jarraitzeko eskatu”. Sorbaldak jaso nituen, “ei, baina galtzontziloak jaitsi gabe”. “Hau erronka” esan zenidan, jolaskor. Biak elkarri begira eta gure buruan fijatuz aldi berean, handik gutxira biek izan genuen klimax berria.\n“Sexua motel, ondo dago” aitortu zenidan amaitutakoan. “Lo egin dezakegu?” baietz erantzun nizun . Galtzontzilo garbia jarri eta lo seko zeunden santiamen batean nire alboan. Nik sabaira begira igaro nituen minutu batzuk, jokaldia errepasatuz eta hurrengoan zertan hobe nezakeen aztertuz, ni ere loak hartu ninduen arte. Aldaketa onerako etorria zen.\nArtabide 14, bigarren solairua ezkerra I


La Selva Esmeralda - Docsity\nProyectos Derecho de Nacionalidad\nmarkel.galbetearnanz1 22 de enero de 2014\nLa Selva Esmeralda, Proyectos de Derecho de Nacionalidad\nDerecho de Nacionalidad,Más\nFamilia estatubatuar bat Brasileko Amazonas oihanean dago aita eraikuntza-konpainiako langile bat delako. Ingenieroa da eta bere konpainiak presa bat ari da eraikitzen bertan. Egun batean, bere zazpi urteko semea, Tom iz...\na Egin filmaren laburpena (gehienera jota, 10 lerro).\nFamilia estatubatuar bat Brasileko Amazonas oihanean dago aita eraikuntza-konpainiako langile bat delako. Ingenieroa da eta bere konpainiak presa bat ari da eraikitzen bertan. Egun batean, bere zazpi urteko semea, Tom izenekoa, oihanean dabil gurasoetatik ez oso urrun. Halako batean, tribu ikusezina deituriko indigena talde bateko kide batek bahitu egiten du. Tom tribu honen barnean hazi, hezi eta gizon bihurtzen da, eta tribuaren partaide bihurtzen da. Dena den, aitak ez du amorerik ematen, eta hamabost urte pasa ondoren, bere semea aurkitzen du. Aitak, Tomi etxera itzultzeko eskatzen dionean honek ezetz esaten dio, hura bere bizitokia eta bere familia zelako, eta bertako bat sentitzen zelako. Beraz, Tom-en aita berriz hirira itzultzen da. Baina zuhaitzak mozten ari direnez, oihana geroz eta txikiagoa bilakatzen ari da, eta ondorioz espazioa txikitu egiten da. Honek Tribu ikusezina Tribu basatiekin elkartzea dakar, eta basatiek ikusezinen herrixka guztia suntsitzen dute, bertako bizatnle asko akabatzen dituzte, buruzagia barne, eta emakumeak bahitu egiten dituzte, haien artean, Tomen emaztea. Tom, tribuaren agintari bihurtzen da, eta bere aurreko liderrak egingo zuen bezala, basatiek bahitutako neskak salbatzera abiatzen da. Hau lortzeko bere aitaren laguntzaz baliatzen da, konfidantza handiagoa lortuz berarekin. Azkenik, emakumeak prostituzio lanetan zeuzkaten lekura iristen dira eta hauek salbatu egiten dituzte, baina oraindik badago beste arazo bat: zuhaitzak mozten jarraitzen dutela eta oihanik gabe gelditzen ari dela. Orduan, Tomek hau ikusita natura deitzea erabakitzen du, igelak deitzea zehazki. Igelen kantuak euri zaparrada ikaragarria eragiten du, inundazi ikaragarriak sortuz eta presa erabat txikituz.\nb Nolakoa da “tribu ikusezinaren” bizimodua? Deskribatu tribu horretakoek bizimodua nola ateratzen duten; hau da, azaldu nola lortzen dituzten: jatekoak, ehiza, babeslekuak, arropak, etab.\nTribu ikusezinaren bizimodua nahiko sinplea da, hau da, gutxirekin konformatzen dira, edo, gutxirekin ordez, behar beharrezkoa dutenarekin zehatzago. Tribu honek lotura estua eta bitxia du inguratzen dituen naturaren elementuekin eta ingurumenarekin. Izan ere, inguruarekin eta animaliekin erlazio psikiko baten bitartez konektatzen dira. Bigarren jaiotza deitutako errituan, heldu bihurtu behar denari nolabaiteko droga ematen diote, bisio bat izatea ekartzen diona, bakoitza bere izaerarekin lotzen duen\nanimaliari buruzko bisioa hain zuzen. Animalien ezpiritu hoiek indigenei\nlaguntzen diete, jarraitu behar duten bidea eta objetiboa azaltzen diete bisio psikiko horretan, edota ze baliabide behar dituzten nahi duten objetibo hori lortzeko. Hauek, gizaki zuriak ez bezala, naturaren baliabideak ez dituzte inoiz batzertzen, eta baten bat ez badute beharrezkoa, dagoen moduan uzten dute, eta ez dute suntsitzen aurrekoek bezala. Jatekoak ehizaren bitartez lortzen dituzte, edota zuhaitzek eskeintzen dituzten fruituak lortuz. Ehizan jardun ahal izateko, gezietaz eta arpoietaz baliatzen dira , hau da,beraiek egin dituzten armetan, etxean eraikiak. Plaza itxurako bizitoki batean bizi dira, oso bitxia bena. Etxebizitzak zirkulo bat eratzen dute eta zirkulo erdian plaza moduko bat dago, eguzkia bertan zuzen jotzeko eta festa egunetan bertan errituak eta bestelako tradizioak egiteko. Jantziari begiratuz, bai emakumeek eta bai gizonezkoek beheko aldea daramate estalirik, trapu moduko batean. Hori bai, apaingarri eta margo asko dauzkate gorputzean zehar, esaterako Tomik aurpegi osoa margotua dauka, begiak urdinez... Margo, apaingarri eta jantzi hoiek kamuflatzeko prestatuak dira, hau da, joien bidez eta bere izenak esaten duen bezala, inbisibilizatu egiten dira.\nc Nolakoa da mundua tribu ikusezinaren kosmobisioaren arabera?\nMunduaren erdigunea Amazonas oihana da tribu ikusezinaren kosmobisioaren arabera. Amazonasetik edo beraiek mundu deitzen duten horretatik kanpo dagoen oro txarra eta gaiztoa da beraien ustez, eta beraien lurraren suntsitzailetzat eta gaizkiletzat hartzen dituzte. Esate baterako, gizon zuriei termitak deitzen diete, beraien lurrera iritsi eta bere maltzurkeriarekin bere zuhaitzak eta landareak suntsitu egiten dituzte, termitek bezala, hau da, oihana jaten ari direlako. Amazonas edo oihana gorputz baten bihotza bezalakoa da beraientzat, eta honi jarraituz, beraien ustez Amazonas ibaia bukatzen den muga da lurra eta planeta osoa bukatzen den muga, eta hortik harago ez dago ezer ez beraien ustez. Hau da, kosmobisio oso itxia dute, eta bere lurrari eta tradizioei oso loturikoa.\nd Zein harreman dute tribu ikusezinekoek “tribu basatikoekin”?\nBeraien arteko harremana oso txarra da. Hasiera batean ez zegoen ia harremanik,\nikusezinak basatien beldur ziren, baina bakoitzak bere lurrak zituenez, ez zuten gehiegizko harremanik. Hauen beldur dira oso agresiboak eta basatiak direlako, izenak dioen bezala, eta beste tribuen lurraldeak suntsitu egiten dituzte eta bertako biztanleak hil. Honenondorioz eta beste arrisku guztiei aurre egiteko, tribu ikusezineko partaideek beraien burua kamuflatu egiten dute, inbisibilizatu. Hau da, tribu horretako partaideek nahiago dute alde egin inork ez ikusiz eta borrokarik ez izanez indarra erabiltzea baino bere aurkariaren kontra.\ne Nola egiten diete aurre gaixotasunei tribu ikusezinekoek?\nTribu ikusezinekoek sua hartzen zuten sendatzeko elementua bezala. Tribuko buruzagiak sua eskuan hartzen zuen erritu magiko bat balitz bezala eta gaixo zegoenaren gorputzetik pasatzen zuen, barneko gaizki eta gaixotasun guztiak joan zitezen, honekin batera hitz klabe modukobatzuk erabiliz. Prozedura hau erabili zuen ikusezinen tribuko buruzagiak Tomen aita haiengana iristean, zaurituta dagoela. Zaurituta dagoenez, sukarra hasten zaio eta metodo honen bidez eta deskantsatuz mina pasatu egin zitzaion.\nf Nola bizitzen dute tribu ikusezinekoek heldu edo nagusi bihurtzeko momentua? Zer erritu eta ohitura praktikatzen dituzte?\nTribu ikusezinekoentzat bizitzako momentu garrantzitsuenetako bat zen, ospakizun baten antzera bizitzen dute heldu edo nagusi bihurtzeko momentua. Bigarren jaiotza bat denez, berriro sortze moduko bat da, baina indarturik oraingoan heldua izanda. Nerabezarotik heldu izatera pasatzean, erritu bat betetzen zaio neska edo mutiko horri (pelikulan Tom-i erritua nola egiten dioten ikusten da), eta tradizio horretan, Bigarren Jaiotzaren erritua hain zuzen ere, inurri handi batzuk jartzen dizkiete gorputzean zehar, ikaragarrizko markak uzten dizkietenak. Horrela, modu batean esanda, minari eutsiz eta hau gaindituz indarberritu egiten da pertsona heldu bihurtuz momentu horretan. Herri osoa joaten da erritu honetara, eta ikaragarrizko garrantzia ematen diote, biziztako momenturik garrantzitsuena bezala hartzen baitute.\ng Nolakoa da ezkontzeko erritua tribu ikusezinaren baitan?\nLehenik eta behin, gustoko duten neska korrikan jarraitzen dute hau harrapatu arte.\nHau harrapatzean, neskaren aitari berarekin ezkontzeko baimena eskatzen dio mutikoak, eta honek baietz esaten dionean, mutikoak neska makil batekin jotzen du kopetan, konorterik gabe utziz. Orduan, oihanean zehar eramaten du besoetan, gero oihanean barrena muxukatu eta berarekin harreman sexualak izan ditzan. Ondoren gaua ailegatzean festa alai bat ospatzen dute herritar guztiek, dantzatuz su inguruan eta jantzirik onenak eta apaingarriak jantziz. Ezkonberriak, batera lo egiten dute bere ezkontza adierateko, hau da, ezkonberri direnen adierazle da bertan gaua elkarrekin ematea.\nh Tribu ikusezinaren sinesmen arabera, nolakoa da bizien eta hildakoen arteko harremana? Zer egin behar dute harreman hori mantentzeko?\nTribu ikusezinaren sinesmen arabera, bizien eta hildakoen arteko harremana oso estua eta iraunkorra zen. Hau horrela izateko hildako bat zegoenean erritu moduko bat egiten zuten: gorputza erre egiten zuten, eta zatiak edo errautsak urarekin nahasten zituzten. Ondoren, tribuko partaideek nahastearen zati bat edaten zuten, eta horrela hildakoa bere ondorengoen gorputzetan biziko zela uste zuten, hau da, bere aurreko guztiak bere barnean zituztela uste zuten, arbaso guztiak, generazioz generazio horrela biziraun dutenak hain zuzen ere.\ni Tribuaren sinesmenen arabera, zein izakik babesten dituzte tribukideak? Nola komunikatzen dira eurekin?\nTribuaren sinesmenen arabera, tribuko partaide bakoitzak animali babesle bat dauka. Bigarren Jaiotza deituriko errituan, heldu egin behar denari drogak sartzen dizkiote makiltxo batzuen bidez, eta horrek nolabaiteko bisio psikikoak izatea ekartzen dio. Bisio horretan, bere izaerarekin erlazioa duen animali bat ikusten du pertsonak, bere bizitzan jarraitu behar duen bidea eta nora joan behar den azaltzen diona. Gidari moduko bat da animalia, eta aldi berean babesle modukoa. Esate baterako Tom arrano batekin erlazionatu zen, eta arrano horrek esan zion ikusezin bihurtzen zuten harriak non aurkituko zituen, eta hauetara iristeko ze bide hartu behar zuen.\nj Zure iritziz, zein mezu luzatzen du pelikulak halako tribuen eta gizaki zuriaren arteko harremanen inguruan?\nNire ustez, gizaki zuriaren egoismoa eta bere harrotasuna nabarmentzen du, hau da,\nbere pertsonan eta onuran pentsatzen duela bakarrik, eta ez besteek edo ondoko gizarteek izango dituzten ondorioetan (pelikulan argi ikusi daiteke nola errukirik gabe zuhaitzak mozten dituzteten, bertakoei egiten dieten mina kontuan hartu gabe). Hau da, berdin zaie besteei zer gertatzen zaie, bere onura esta bere objetiboak lortzen badituzte, eta hori besteak mespretxatuz egiten du, hau da, gizaki zuriak beste gizarte etniko hoiek, tribu hoiek gutxiestu egiten ditu, izan ere, ez daudenez bere gizartea bezain aurreratua eta garatua teknologia berrietan eta zientzi berrietan, hau da, ez dituztenez medio berdinak, atzeratutzak hartzen dituzte, jende pobre eta ezjakinak bezala hain zuzen ere. Gainera, tribuei mespretxu hori eta bere gainjartze hori tribuko emakumeekin duten jarreran islatzen da baita ere, emakume indigenak prostituzioan erabiltzen dituztelako, plazera lortzeko objetuak balira bezala ikusten dituzte.\nk Zein da, zure ustez, filmaren zuzendariak luzatu nahi duen mezua? Zer iritzi duzu zuk gaiaren inguruan?\nZuzendariak badakienez pelikula ikusleak lehen munduko gizaki zuriak izango direla, hain egoistak ez izatera bultzatzen ditu, izan ere, gure onura bilatzen dugu bakarrik, eta ez zaigu inporta ze baliabide eta baliabide joiek ekarriko dituzten ondorioak besteengan gure objetiboa lortzen badugu. Horregatik,nire ustez, eskatzen duena da bakoitzaren onuragatik hainbeste ez jokatzea, egoistak izatea, eta gehiago guztion onura hartzea kontuan, nik nahi dudana lortzea ondokoa mindu gabe. Eta askotan edo gehienetan hori arrazagatik egiten dugu, beltzarana delako edo txinatarra delako, eta berak bultzatzen duena da berdin duela nongoa eta zer pentsaera duen ondokoak, guztion onura bilatu behar dela ondokoa mindu gabe. Bestalde, Amazonas oihanaren egoera larriaren berri emtane digu eta kontzientziatzen gaitu, gure planetaren birikak denarekin zer ari garen egiten ikusteko eta bertakoekin baita ere. Beraz, baita ere Amazonas mantentzea eta bertan dauden gauza ikusgarriak zaintzera bultzatzen gaitu, bestela, horrela jarraituz gero, oihanarekin amaituko dugulako.\nLa Selva Esmeralda - Antropologia de la Educacion\nshakeaspere en la selva


naiz: agenda - Berumuga musika jaialdia\nBerumuga musika jaialdia\n2017/07/07 - 2017/07/28\nUztailaren 7tik 28ra bitartean Berumuga udako musika beltzaren inguruko jaialdia ospatuko da Bergaran. Kontzertu guztiak Espoloi plazan izango dira, gaueko 22:00etatik aurrera.\nUztailaren 7an, Shaun Booker abeslari afroamerikarra Espoloiko eszenatokira oholtzaratuko da. Blues-aren eta jazz-aren erritmoak uztartzen ditu.\nUztailaren 14an, The Allnighters talde gasteiztarraren txanda izango da. 90eko hamarkadan penintsulako erreferentziazko talde bilakatu ziren, musika beltzaren esparruan.\n21ean, Stacie Collins Band taldea arituko da. Rock 'n' roll talde indartsuenetako batekin eta honky-tonk uluarekin, rockaren, bluesaren eta countryaren mugak esploratzen ditu Stacie Collinsek.\nZiklo musikalarekin bukatzeko, uztailaren 28an, Hendrik Rover-ekin amaiera emango diote Berumuga zikloari. Blues, rhythm and blues eta rock gitarra jotzaile ospetsua da Hendrik Rover eta bere estiloa zabalduz joan da bere eraginak bezalaxe, folk, flatpicking, country eta Honky Tonk gehituta.\nEspoloia Kalea 20570


Hezkuntza publikoaren alde, pribatizaziorik ez! Udazkenean kalera! - sindicato ESK sindikatua\n2021 urriak 19\nEz dago pribatizazioari eta ikasleak baztertzeko dinamikei aurre egingo dien neurri eraginkorrik. Gizarte-kohesioan oinarritutako benetako neurriak premiazkoak dira.\nPasa den abenduaren 14an, Hezkuntza sistema publikoaren alde egitea helburu duen Euskal Eskola Publikoaren Aldeko Topagunea aurkeztu genuen. Orduko hartan, gure hezkuntza- sistemaren diagnostikoa azaldu eta hainbat datu jarri genituen mahai gainean, bi sareetako datuak, publikokoak eta pribatu-itundutakoak, gaur egun errealitate gordina den eskola-segregazio jasanezina islatzen dutenak. Ez dugu Eusko Jaurlaritzatik inolako erantzunik jaso.\nOrain ikasturte gogor honen balantzea egitean, Jokin Bildarratz Hezkuntza Sailburuaren lehen ikasturte honetan, zoritxarrez, lanak izan ditugu:\nTopagunea osatzen dugun plataformen arteko harremanak finkatu eta indartu egin ditugu.\nOtsailean, matrikulazio garaian, “Euskal Eskola Publikoaz Harro” kanpaina babestu nahi izan zuten pertsona ezagun askok eskola publikoarekiko harrotasuna azaldu zuten.\nMartxoan, Legebiltzarreko Hezkuntza Batzordean parte hartu genuen alderdi politikoak zuzenean interpelatuz.\n« Bildarratzek kargua hartu zuenetik ez da ezer mugitu eta Jaurlaritzaren hezkuntza politikak merkatuaren interesen menpe jarraitzen du »\nJokin Bildarratz: kontseilari berria, politika zaharra\nBildarratzek kargua hartu zuenetik ez da ezer mugitu eta Jaurlaritzaren hezkuntza politikak merkatuaren interesen menpe jarraitzen du. Diru publikoa banatzeko irizpide bakarra oraindik orain kontzertazio unibertsala da. Madrilek markoa jarri eta EAEko Hezkuntza Sailak areagotu baino ez du egin sufritzen dugun sistema duala. Honen ondorioz, gaur egungo datuek lotsagarri izaten jarraitzen dute: Adibide bat ematearren, pasa den apirilaren 21eko “Diversidad y Libertad” izeneko txostenaren arabera (Esade-Save the Children), EAE laugarren postuan kokatzen du, ELGAko herrialdeen artean (Turkia, Lituania eta Madrilen ondoren) lehen hezkuntzako eskola-segregazioa neurtzen duen zerrendan. Estatu espainolean bere jatorriagatik ikasleak gehien segregatzen dituen erkidegoa da EAE, eta bigarren tokian dago egoera sozioekonomikoagatik egiten duen ikasleen bazterketan.\nBi hezkuntza-sareak ez dira berdinak eta ezin dira parekatu bere tratamendu politikoan eta administrazioak emandako babes mailan. Publikoa denona eta denontzat den bitartean, sare pribatua kuotak ordaintzen dituztenentzat edota erlijio bati atxikitzen direnentzat da, eta klasismo arrazistari jarraiki egoera zaurgarrian dauden familiei sarbidea ukatzen die, familien aukeratzeko delako eskubidea aitzakia hartuta. Aukeraketa honek ondorio zuzena du hezkuntza-sisteman eta gizarte osoan: eskola-segregazioa. Edozein kuota ekonomikok, sareen dualizazioak, segregazioa sortzen du.\nElkarbizitza aniztasun kulturalean eta sozioekonomikoan\nTopagunearen iritziz, ikasle guztiek elkarbizitzarako gaitasuna lantzeko aukera izango dutela bermatu behar da, aniztasun kulturalean eta sozioekonomikoan murgilduta, pertsonalki eta sozialki aberastu ahal izateko, aniztasunera irekitako gizarte inklusiboaren oinarriak ezartzeko. Hori ez da gertatzen ez familia pobreen indize handia duten eskoletan, ezta, diru publikoarekin finantzatuta, estratu sozioekonomiko ertain-altua duten haurrentzako soilik irekita dauden eskoletan ere. Guztiak galtzen ari dira, guztiok galtzen ari gara eta etorkizuneko gizartearen ongizatea kolokan jartzen ari da. Eta ez dezagun ahaztu, euskalduntze prozesuan, segregazioa oztopoa dela, euskararen normalizazioaren aurka jokatzen duena.\nEAEko hezkuntza-sistema inflexio puntu batean dago. Agerikoa da Jaurlaritzan dauden alderdiei hezkuntzan gertatzen den giza eskubideen urraketak ez diela gehiegi axola eta Bildarratzen hitz eta irribarreez harago, ez dagoela ezer ez: eskola segregazioa eragiten duten pribatizazioari eta ikasleen baztertze dinamikei aurre egingo dien neurri eraginkorrik ez dago. Gizarte kohesioa ardatz dituen neurri errealak urgenteak dira.\nBaina datozen urteetako jaiotze kopuruaren jaitsierak ezinbestean eramango ditu EAJ eta PSE erabakiak hartzera. Nahi edo nahi ez, Jaurlaritzak hartu beharreko sakoneko erabaki politikoek EAEko hezkuntza-sistemaren eta gizartearen etorkizuna baldintzatuko dute. Tamalgarriak dira zentzu honetan Sailburuak LOMLOEren onarpenaren ostean eginiko adierazpenak: “Gure iritziz (irakaskuntza kontzertatuen patronalek), ez daukate kezkatzeko motiborik. Guk pentsatzen dugu lege honen aprobazioarekin ez dagoela inongo arazorik orain arte itunpeko ikastetxeekin egin dugun lanaren inguruan jarraitzeko, orain arte bezala”.\n« %20 igo da sare pribatuko itunen finantzaketa, eskola publikoek murrizketak jasan dituzten bitartean eta azken bi ikasturtetan eskola publikoan 160 gela gutxiago daude »\nEAJ-PSE: pribatuari babesa, publikoari murrizketak\nAzken hamarkadetako bilakaerak erakutsi digu zein den Jaurlaritzaren norabidea PSEren eta EAJren eskuetan: %20 igo da sare pribatuko itunen finantzaketa (2008-2021), eskola publikoek murrizketak jasan dituzten bitartean eta azken bi ikasturtetan eskola publikoan 160 gela gutxiago daude.\nEusko Jaurlaritzak Hezkuntza-lege berria 2024rako aurreikusten duela jakinarazi du. Lege berri bat izateak, berez, ez du ezer hobetzen ez badie heltzen aipatutako arazoei eta dugun sistema duala diskriminatorioa sendotzeko izango bada. Neurriak hartu behar dira balizko hezkuntza-legeari itxaron gabe. Laster, hezkuntza-itunak beste sei urtetarako berritzeko garaia helduko da eta jakin nahiko genuke ea gaur egungo gelak itunduko diren. Diru publikoa luzatuko du EJk inolako baldintzarik gabe, gizartearen kohesioarekiko konpromisorik exijitu gabe?\nEskola publikoa indartzeko ordua da, azpiegiturak hobetuz, ratioak jeitsiz eta baliabide pertsonal eta materialetan inbertituz, murgiltze eredua unibertsalizatuz eta denona eta denontzat den hezkuntza publikoa ardatz bilakatuz. Bide batez, herriz-herri segregazio mapa osatu eta neurriak planteatu behar dira.\nHonegatik guztiagatik, Euskal Eskola Publikoaren alde mobilizatzeko garaia iritsi dela uste dugu eta horretarako, Hezkuntza publikoan sinisten duten herritar guztiei dei egiten diegu datorren udazkenean elkarrekin kalera ateratzera manifestazio erraldoia osatuz: familiak, langileak eta ikasleak.\nProposamena ikastetxe guztiei\nBitartean beste proposamen bat egin nahi diegu ikastetxe guztiei:\nBada, hemen gaude, gero eta gehiago eta gero eta lotuago hezkuntza publikoarren alde eta pribatizazioari ez esateko! UDAZKENEAN DENOK KALERA!\nKide hauek osatzen dugu Topagunea:\nGasteizko, Oiongo, Bilboko, Santurtziko, Oarsoaldeako, Astigarragako, Donostialdeako, Lasarte-Oriako plataformak, Ordiziako Euskal Eskola Publikoko Komunitateak. Goieskola. EHIGE (Euskal Herriko Ikasleen Guraso Elkartea) HEIZE (Euskal Eskola Publikoaren Zuzendaritza Elkarteen Federazioa)\nIkasle Sindikatua, Ikasle Ekintza, Gazte Komunistak, Ikasle Abertzaleak.\nSindikatuak: LAB, STEILAS, CCOO, ESK\nEz dago pribatizazioari eta ikasleak baztertzeko dinamikei aurre egingo dien neurri eraginkorrik. Gizarte-kohesioan oinarritutako benetako neurriak premiazkoak dira. Irakurri\nEusko Jaurlaritzak Hezkuntza Lege berria iragarri du 2024rako. Lege horrek, berez, ez du egoera batere hobetuko arazoei heltzen ez badie.…\tIrakurri\nEusko Jaurlaritzari eta Nafarroako Gobernuari exijitzen diegu berehala has daitezela inplikatutako eragileekin lanean, ikastetxeetara modu seguruan eta adostuan itzuliko direla…\tIrakurri


Arrokak osotasunean aztertuta dakigunez, 1000 eta 4000 metro arteko sakoneradun itsas-hondo abisal batean sortu ziren. Bertan, material ugari garraiatzen zuten ur-korronteek eta urpeko iparreko abanikoek sedimentuak barreiatu zituzten. Abanikoen kanpoko aldeko materialak arinak izanagatik dekantazio moduan pilatu ziren; barruko ale lodiek berriz, prozesu askoz ere indartsuagoa pairatu zuten, eta aurreko sedimentuak higatuz pilatu ziren. Data jartzeko egindako probei esker dakigunez, prozesu hauek Eozenoan (Tertziarioan), duela 48 eta 56 milioi urte artean.\nSedimentuak pilatu osteko epean, hondar-aleen artean geratutako hutsuneetatik fluxu zirkulazioa gertatu zen. Fluxu horiek mineralez gainezka egoten zirenez, arroka gogortu bitartean kaltzioa, silizea eta burdina banatu zituzten, batez ere. Kaltzio karbonatoak hareharri-aleak biltzen dituen zementua sortu zuen; silizeak arrokaren gainean higaduraren aurka erresistentzia handiagoa izanagatik nabarmentzen diren boloak; eta burdinak, azkenik, kolore horixka eta okreetako olatu modukoak eratu zituen. Burdina arroka hauen bereizgarri den kolore horixka edo gorrixkaren erantzule ere bada, oxidatzean.\nArrokak azaleratu ahala, itsasoaren mailak beherantz egin du progresiboki. Paisaia behatuta, horren erakusle diren hiru une edo garai zehatz bereizi ditzakegu. Zaharrena, itsasoaren oraingo mailatik 200- 240 metro gora dago, erliebean dagoen marka ia horizontalak iradokitzen digun abrasio-plataforman. Bigarrena, berriz, orain 23.000 urtekoa, itsasoaren gainazaletik 30-40 metro gora dago, eta beste marearteko zabalgune baten erakusgarri da, kasu honetan ertz biribilduak dituena. Berriena, berriz, egungo itsasgoraren maila baino 1-2 metro gorago dago, eta duela 2700 urte inguruko hondar eta legarrez betetako gainazal higatuak ditu bereizgarri.


Deskargatu WhatsApp doako gailu guztientzat | Androidea\nWhatsApp merkatuan berehalako mezularitza aplikaziorik ezagunena da, eta ez hori bakarrik, gure gertukoekin, lagunekin eta ingurukoekin komunikatzeko modua aldatu du. Telefono-liburuarekin duen integrazio-sistemari esker, suteak bezala bihurtu zen, horregatik erabiltzaile gehienek Smartphone berria eskuratzen dutenean, nahi duten lehenengo gauza WhatsApp doan deskargatzea da, zure lagunekin ahalik eta azkarren harremanetan jartzeko.\nWhatsApp bateragarria da ia mugikorreko sistema eragile guztiekin, horrez gain mahaigaineko bertsioa dago azkar eta eroso erabili ahal izateko. Erabiltzaileek mezuak, ahots mezuak, irudiak, web orrien estekak edo fitxategiak hainbat formatutan bidali ditzakete.\nWhatsApp aukera ugarietako bat 256 laguneko taldeak sortzea da, kopuru nahiko handia. Horiek sortzeko eta kudeatzeko aukera nahiko erraza da. Edozein erabiltzailek sar ditzake gonbidapen bidez edo administratzaileek gehituta.\n1 WhatsApp nola deskargatu doan\n2 Deskargatu WhatsApp APK\n2.1 Instalazioaren lehen urratsak\n3 Deskargatu GBWhatsapp\n4 Deskargatu WhatsApp Aero\n5 Deskargatu WhatsApp gardena\n6 Berritu WhatsApp doan\nWhatsApp nola deskargatu doan\nGure tutorial sinpleekin WhatsApp instalatzen irakatsiko dizugu zure gailu guztietan, beraz, ez galdu zure komunikazio une bakarra:\nDeskargatu WhatsApp Android mugikor batetik\nDeskargatu WhatsApp tabletarako\nEz hori bakarrik, doan instalatzen lagunduko dizugu. Gogoratzen dugu Facebook-ek erosi ondoren, WhatsApp Inc enpresak bere zerbitzuak erabiltzeagatik edozein karga mota ezabatu duela, beraz, WhatsApp guztiz doakoa da.\nWhatsApp orrialde ofizialak mundu osoko 2.000 milioi erabiltzaile aktibo baino gehiago dituen aplikazio ezagun honen azken bertsioa deskargatzea ahalbidetzen du. Gaur zure Android gailuan nola deskargatu eta nola instalatu erakutsiko dizuegu urrats sinple batzuen bidez.\nDeskargatzeko WhatsApp orrialdera sartuko gara eta Android plataformaren bertsiora sartuko gara, sakatu Deskargatu orain eta segundo gutxiren buruan gure telefonoaren deskarga karpetan edukiko dugu gero instalatzeko.\nInstalatzeko, APK-ak instalatzeko aukera eman behar dugu, sistema eragilearen segurtasuna dela eta. Horretarako «Segurtasuna» atzituko dugu eta iturri ezezagunetan aktibatzen dugu. Play Store.\nUrrats hau egin ondoren, saiatu berriro deskargatzen eta arazorik gabe funtzionatzea ahalbidetuko du.\nInstalazioaren lehen urratsak\nDeskargatu ondoren, APK telefonoa instalatzen jarraituko dugu. Aplikazioaren ikonoa gailuaren mahaigainean agertzen da, egin klik gainean konfiguratzeko eta mezuak zure kontaktu zerrendara bidaltzeko.\nIrekita dagoenean, zerbitzuaren baldintzak onartu behar ditugu, egin klik Onartu hurrengo urratserako.\nEgiaztatu zure telefono zenbakia. Automatikoki sartuko den PINa bidaliko dizute. Sakatu Ados edo Hurrengoa.\nAurreko segurtasun kopia bat baduzu eta berreskuratu nahi baduzu, hautatu Berreskuratu, bestela, saltatu urrats hau.\nAzkenean, idatzi zure izena edo ezizena jendeak ezagut zaitzan. Aplikazioaren ezarpenetan izena nahi adina aldiz alda dezakezu, beraz, ez larritu gaizki sartu baduzu.\nIzena edo ezizena sartu ondoren, lagunekin edo ezagunekin mezuak truka ditzakezu.\nGBWhatsApp Android-erako WhatsApp mod ez ofizial ezagunenetako bat da. Hobekuntzen artean, ezaugarri berriak eta funtzio gehigarriak daude instalazioarekin soilik. Instalazioa nahiko erraza da eta minutu batzuk beharko ditugu erabiltzeko.\nEskuragarri dauden funtzioen artean elkarrizketak klik soil batekin ezkutatu ahal izatea dago. Beste aukera bat kontaktu zerrendatik gehienez 600 pertsonarentzako mezuak aldi berean emititzeko gai izatea da. Modak irudiak eta bideoak aurreikusteko aukera ere ematen digu gure gailura deskargatu beharrik izan gabe.\nEzaugarri amaigabeak ditu, probatu ditzakezun mod onenetariko bat da eta bertatik garatzaileak barne dituen funtzio gehigarri guztiak aprobetxatu ditzakezu.\nGBWassApp Pro 2020ko azken bertsioa\ngaratzailea: telebista ikuskizunak\nWhatsApp Aero denborarekin gelditu diren modetako bat da. Instalazioak aldaketa garrantzitsua suposatzen du, batez ere estetika azpimarratzen du eta kalitatezko emaitza eskaintzen du. Besteen antzeko funtzioak ditu, baina instalatu ondoren WhatsApp aplikazioaren pertsonalizazio osoaren arabera bereizten da.\nBeste funtzio batzuen artean, zure profila zein jendek bisitatu duen jakin dezakezu, elkarrizketetan irakurritako mezuaren jakinarazpena urdinean ezkutatu, zure elkarrizketen hizkiaren letra-tipoa banaka aldatu, Lineako egoera ezkutatu, beste aukera batzuen artean.\nEskuragarri dauden funtzio eta ezaugarri nagusien artean daude:\nPribatutasun aukeren kontrol handiagoa\nGai berriak deskargatzeko aukera\nAukera gehiago fitxategien deskargetan\nDeskargatzeko esteka: Deskargatu WhatsApp Aero\nWhatsApp gardena WhatsApp aplikazio ofizialean oinarritutako mod bat da. Azken bertsioa instalatu ondoren interfaze osoa modu errazean eta aukera gehigarri askorekin pertsonalizatzeko aukera ematen du. Telefonoaren horma papera interfaze gisa ikus dezakezu edo beste irudi bat erakusteko konfigura dezakezu.\nBere izenak dioen bezala, WhatsApp gardena aplikazioaren erabilera askoz arinagoa izateko eta gailua moteltzeko ez izateko balio du. Gehitu aurpegiera eta emotikono berri asko zure elkarrizketak dibertigarriagoak izan daitezen. Nabarmendu beharreko beste funtzio garrantzitsuen artean, 1 GB edo 100 argazki edo irudi baino gehiagoko fitxategiak batera bidali ahal izatea da.\nBerritu WhatsApp doan\nKasu berdina gertatzen da WhatsApp berritzearekin, agian, WhatsApp-en bertsioa aspaldian ez duzula eguneratu, aplikazioak zerbitzua berritzeko eskatzen dizu, hala ere, gaur egun WhatsApp berritzea doakoa da betirakoHori dela eta, ez duzu WhatsApp kontua berritu beharko ordainduz beti erabili ahal izateko. Eskaerak berritzea eskatzen badu, zure aplikazio hornitzailearekin harremanetan jarri beharko duzu eguneratu WhatsApp, Google Play Store-ren bidez edo Apple App Store-tik. Ez da inoiz WhatsApp bezain erraza eta merkea izan orain bezala erabiltzea, beraz aprobetxatu.


Bake epaile titularraren eta haren ordezkoaren karguak hutsik – Mendigorriko Udala\nHonen bitartez, eta Bake Epaileen gaineko ekainaren 7ko 3/1995 Erregelamenduaren 5. artikuluan xedatutakoari jarraikiz, deialdi publikoa egite da kargu horiek bete nahi dituztenek eskabidea egin dezaten, iragarki hau Nafarroako Aldizkari Ofizialean argitaratu eta hilabeteko epean. Eskabideak Mendigorriko Udaleko bulegoetan aurkez daitezke.\nBotere judizialak ordaindutako kargua da.\nEginkizunak: ez dago dedikazio ordu kopuru zehatzik, baina hilabetean bi ordukoa izan ohi da.\nBake Epaitegiek lehen auzialdian ezagutuko dute arlo zibilean Legeak ezartzen dituen prozesuen bideratzea, epaia eta betetzea: laurogeita hamar euro eta hamabost zentimotik beherako gai zibilak, gaia dela-eta Prozedura Zibilari buruzko Legearen 250. artikuluaren 1. apartatuan aipatzen diren kasuetako batean ere ez daudenak.\nErregistro zibilaren eginkizunak eta legeak esleitzen dizkien gainerakoak ere beteko dituzte.\nArlo penalean, lehen auzialdian ezagutuko dituzte Legeak esleitzen dizkien delitu prozesuak. Era berean, esku hartzen ahalko dute prebentzioko jardun penaletan, edo delegazioz, Legeak ezartzen dituen gainerakoetan.\nAurkezten ahal dira: aurkez daiteke edozein bizilagun adinez nagusia, Botere Judizialaren Lege Organikoaren 389. artikuluan eta hurrengoetan desgaitasunerako edo bateraezintasunerako aurreikusitako arrazoietan daudenak izan ezik.\nAipatzearren baizik ez bada ere, ezin dira aurkeztu hauek:\n–Merkataritza jardueretan dabiltzanak.\n–Enpresa pribatu edo publikoetako organoetako kide direnak.\n–Abokatu edo prokuradore lanetan dabiltzanak.\n–Administrazio Publikoen zerbitzura dauden langileen bateraezintasunen araberako jarduera/enplegu/karguetan dabiltzanak.\n–Kargu herrikoi edo politikoetan izendaturiko hautetsiak.\n–Auzitegietako edo epaitegietako enplegatuak.\n–Botere judizialekoak ez diren jurisdikzioetan jarduten dutenak.\nMendigorrian, 2020ko abuztuaren 13an.–Alkate udalburua, Eunate López Pinillos.


Jose Basterretxea - Wikipedia, entziklopedia askea.\nMadril, 1911ko abenduaren 9a\nIruñea, 1996ko apirilaren 25a (84 urte)\nJose Basterretxea Matoni (Madril (Espainia), 1911ko abenduaren 9a - Iruñea (Nafarroa), 1996ko apirilaren 25a) euskal idazlea, Oskillaso ere deitua.\nMadrilen jaioa izan arren, berehala eraman zuten Gernikara. Gero Zientzia Zehatzetako lizentziatura beretu zuen Madrilen bertan. 1936ko gerra hasi zenean, Agirre lehendakariak Eusko Jaurlaritzaren Madrilgo ordezkari izendatu zuen. Gerra bukatutakoan, irakaskuntzari ekin zion, institutuko irakasle gisa eta Nafarroako Unibertsitatean jardunez, baita Vianako Printzea Erakundean ere. Euskaltzaindiko urgazlea, gehienbat Euskera eta Egan aldizkarietan argitaratu zituen bere lanak. Horien artean eleberriak, ipuinak, itzulpenak eta euskara gaitzat duten liburuak daude.\nKurloiak (1962, Itxaropena)\nAkatsbako gizonaren heriotza (1967, Egan)\nGabeko atorra (1988, Ibaizabal)\nEuskaldunak Madrilen (2003, Labayru)\nMark Twainen Erregegaia eta eskekoa, ingelesetik itzulia\nCharles Dickensen David Copperfield, ingelesetik itzulia\nEl libro negro del euskara (1984), euskara batuaren aurkako iritziak azaltzen dituen liburua.\nJose Basterretxea literaturaren zubitegian\nLiteraturaren Zubitegia: 33\nBNF: 15801823b (data)


Argiaren erabilera - IKEA\nArgiaren erabilgarritasun sinestezina\nZure ongizatean zentratu gaitezen\nArgiztapena zenbat eta doigarriagoa, orduan eta edozein egiteko burutzeko giro aproposa sortzeko. Hala, esna-esna egon ahal izango zara kontzentratu behar zarenean eta erlaxatu deskonektatu nahi duzunean. Horrela, zure etxea gune are erosoagoan bihurtuko duzu.\nEgongelarako argiztapen konponbide guztiak ikusi\nZergatik da horren garrantzitsua argiztapena\nKonturatzen ez garen arren, argiak eragin handi dauka gure gogo-aldartean eta gure ongizatean orokorrean. Argiztapen konponbideek funtzio praktikoa dute, zenbait gauza egiteko beharrezkoak dira, baina ondo sentiarazten gaituzte. Suedian denbora asko ematen dugu eguzkirik gabe, beraz, etxean giro eroso bat sortzeko beste modu batzuk bilatu genituen.\nIkusi argiztapeneko produktu guztiak\nLINDSHULTArmairu-argia20€A+ Energia eraginkortasuna\nNola aukeratu LED bonbilla egokiena\nBonbilla berria behar duzu... Baina zer esan nahi dute bilgarriko ikur guzti horiek? Egia esanda, zuretzat egokiena den bonbilla aukeratzera lagun zaitzakete, non, noiz eta nola erabiliko duzun kontuan hartuta.\nGure LED bonbilla gida ikusi\nLED bonbillek ohiko bonbilla tradizionalek baino 85 % energia gutxiago arte kontsumitzen dute 20 urte arte iraun dezakete.\nBatzuetan argiarekin, beste batzuetan argirik gabe\nDeskantsatzeko guneetan erlaxatzera laguntzen gaituen argiztapena behar dugu. SINNERLIG mahairako lanparak, material natural eta kolore erlaxagarriekin eginda, argi leuna ematen dio gela osoan.\nSabaiko argiztapen orijinala: HEMMA kable jokoak erabilgarritasuna eta estetika konbinatzen ditu.\nLogelarako argiztapen konponbide guztiak ikusi\nGauez irakurtzea gustatzen zaizu? Kokatu interesatzen zaizun gunea baino ez argiztatzen dituzten lanparak. Horrela ez duzu zure bikotea gogaituko.\nJakitokian biltzeko 5 aholku\nBizimodua erraztuko dizuten eta IKEA-n dauden 7 gauza


Ondare erlijiosoa > Zumarraga\nEraikinak oinplano laukizuzena eta eta bi isurkiko teilatua ditu. Barnealdean, egurrezko ganga trapezoidal interesgarria du.\nBaselizara joateko, Azkoitia-Azpeitiko bidea hartuko dugu. Etxeberriko bidegurutzea baino zertxobait lehenago, eskuinera dagoen beste bidegurutze batek San Kristobal baseliza seinaleztatzen du (GI-3802).\nBarruan, egurrezko ganga trapezoidal interesgarria du. Erretaula barrokoa da, polikromatu gabekoa, eta 1574an Antioko baselizan zegoen. Gero, elizara jaitsi zen, eta 1805ean, baselizara honetara igo.\n1540ko dokumentuetan aipatzen da.\nSan Kristobal egunaren (uztailak 10) hurrengo igandean ospatzen dira jaiak, eta meza ostean, jai herrikoiak egiten dira, musikak eta herri-kirolek girotuta.\nEuskal gotikoaren adibide bikaina da, monumentu artistikotzat aitortua.\nEuskal gotikoaren adibide bikain honetan, azpimarratzekoa da Kristoren obra barrokoa, Mauricio Valdivielso eskultorearena “Pagoetako santu-egilea” izenez ezagunagoa dena.\nXVIII. mendeko erretaula da, eta elementu barrokoak eta neoklasikoak ditu. Trazadura arkitektonikoa Tomas de Jaureguiren obra da, eta eskultura-trazadura, berriz, Juan Bautista de Mendizabalena.\nMonumentu artistikotzat aitortuta dago.\nKristo gurutziltzatuaren eskultura barroko ederra, Mauricio Valdivieso eskultoreak egindakoa.\nZumarragako Andra Mari Jasokundearen elizan dago, eta Valladolideko eskolaren estiloan egina. Hortaz, XIX. mende hasierako obra honek ez du erretaularik.Azterketa anatomiko ezin hobea du.\nAndra Mari Jasokundea